Mainan Apa Yang Sesuai Untuk Kanak-Kanak Ya? Jom Tengok 10 Pilihan Mainan Kanak-Kanak Ini

Seiring dengan usianya, minda kanak-kanak akan berkembang dan memerlukan rangsangan yang secukupnya. Banyak aktiviti menarik yang boleh dilakukan di rumah tetapi dengan kekangan masa, bukanlah mudah untuk para ibu dan bapa kan?
Sebenarnya, ada alternatif lain yang ibu dan bapa boleh usahakan untuk mengembangkan minda anak-anak. Antaranya adalah dengan menyediakan mainan kanak-kanak untuk mereka.
Tips Memilih Mainan Yang Sesuai Untuk Kanak-Kanak
Di pasaran sekarang, terdapat pelbagai jenis mainan kanak-kanak. Boleh rambang mata jadi nya. Tentu ibu dan bapa keliru; mainan yang macam mana sesuai untuk kanak-kanak ya?
Jom tengok senarai tips untuk memilih mainan kanak-kanak ini:
1. Pilih yang bermanfaat
Kriteria yang anda harus utamakan adalah, adakah mainan ini bermanfaat untuk anak kita? Lihat pada alat mainan itu, apakah faedahnya untuk anak anda.
Jika ia sekadar kelihatan seronok untuk dimain, mungkin anda patut fikirkan lagi pilihan anda ya.
2. Tidak berbahaya dan selamat untuk kanak-kanak
Tidak dinafikan bahawa sekarang memang terdapat perlambakan mainan kanak-kanak yang tidak sesuai untuk mereka. Sebagai contoh, ada sesetengah produk slime dan playdough yang mengandungi bahan kimia terlarang.
Pastikan anda telitikan fizikal dan komposisi mainan itu ya?
3. Harga yang berbaloi
Ada juga mainan kanak-kanak yang tidak memberi sebarang manfaat dan lebih sesuai untuk dijadikan pameran sahaja. Kebanyakkannya pula, harganya agak mahal berbanding dengan mainan kanak-kanak yang lain.
Seeloknya, elakkan beli mainan sebegini ya. Kanak-kanak mungkin hanya akan bermain dengannya sekali dua sahaja.
4. Menarik dan menyeronokkan
Bukan hanya wajah mainan itu tetapi kaedah bermainnya akan menentukan sama ada ia mampu menarik minat kanak-kanak ataupun tidak.
Para ibu dan bapa mestilah bijak dalam memilih mainan yang menyeronokkan untuk kanak-kanak.
5. Sesuai dengan umur kanak-kanak
Faktor lain yang harus dipertimbangkan dalam memilih mainan kanak-kanak ialah umurnya. Pastikan anda pilih mainan yang sesuai dengan usianya ya.
Biasanya pihak pengeluar akan cetak kesesuaian mainan untuk usia kanak-kanak. Cuba periksa sebelum anda beli ya?
10 Jenis Mainan Untuk Kanak-Kanak
Setiap mainan kanak-kanak mempunyai target yang tersendiri. Ada yang bertujuan untuk merangsang motor skill kanak-kanak, ada yang untuk mengasah kreativiti si cilik dan macam-macam lagi.
1. Pipeline Construction

Sumber: mommyhappygroup.com
Berdasarkan perkongsian dalam akaun Facebook milik Mawaddah Azmi, Pipeline Construction adalah mainan kanak-kanak yang telah dikeluarkan oleh Syarikat Mommy Happy Group.
Puan Mawaddah merupakan antara penjual mainan ini dan anda boleh dapatkannya hanya dengan harga RM20 sahaja.
Berkonsepkan seperti Lego, Pipeline Construction adalah mainan yang dapat merangsang kreativiti si cilik dan kemahiran motornya. Ini kerana untuk mencipta struktur, minda dan tangan kanak-kanak akan bekerja seiring.
Mempunyai pelbagai bentuk dan warna, ia pasti menarik perhatian kanak-kanak. Mereka pasti akan tekun dan leka bermain dengannya.
2. Vacuum Cleaner
Sumber: mommyhappygroup.com
Anak anda mesti pernah teringin untuk turut serta vakum rumah kan? Haa… mainan Vacuum Cleaner ini adalah mainan yang menyerupai vakum rumah ya.
Menggunakan pemegangnya, kanak-kanak perlu gelekkan tayarnya dan tangkap bola loceng ke dalam net. Ia sesuai untuk kanak-kanak yang sukakan permainan yang bergerak ke sana ke sini.
Tentunya seronok apabila dimeriahkan lagi dengan bunyi loceng di dalam bolanya.
3. Doctor Set
Sumber: mommyhappygroup.com
Terutamanya jika anak anda bercita-cita untuk menjadi seorang doktor, tentu mereka akan tertarik dengan set mainan doktor ini.
Doctor Set ini didatangkan dengan sebuah beg bimbit yang dilengkapi dengan beberapa alatan perubatan seperti stetoskop dan jarum di dalamnya.
Ia diperbuat daripada plastik dan selamat untuk kanak-kanak.
4. Block ABC, 123
Sumber: mommyhappygroup.com
Mainan Block ABC, 123 ini amat bermanfaat untuk mengasah kemahiran dan ingatan kanak-kanak dalam mengenal warna, bentuk, huruf, abjad dan beberapa nama kenderaan.
Ia diperbuat dari bahan yang selamat dan tidak mempunyai bucu yang tajam. Saiznya juga sesuai untuk pegangan tangan kanak-kanak.
5. Spelling Game
Sumber: mommyhappygroup.com
Antara cabaran ibu dan bapa dalam mengasah kemahiran berkomunikasi anak-anak ialah perbendaharaan kata mereka.
Dengan mainan Spelling Game ini, si cilik akan belajar abjad sambil menyusun kata dan mengeja. Padanya juga terdapat magnetic wooden block yang boleh ditulis dan dipadam tulisan di atasnya.
6. Learn Time
Sumber: mommyhappygroup.com
Si cilik pasti pernah bertanya tentang waktu pada anda kan? Kadang-kadang susah untuk terangkan konsep waktu dan masa pada mereka.
Terutamanya untuk membaca jam analog, ia lebih sukar berbanding dengan jam digital.
Learn Time adalah mainan yang sesuai untuk kanak-kanak belajar waktu dan masa. Mereka dapat belajar konsep saat, minit dan jam dengan jarumnya yang dapat digerakkan dan board yang boleh ditulis dan dipadam.
7. Pen Maze & Chess
Sumber: mommyhappygroup.com
Sekiranya anak anda gemar bermain board game, bolehlah belikan mereka set mainan Pen Maze & Chess ini. Ia didatangkan dengan dua reka bentuk yang berbeza di depan dan belakang iaitu Maze dan Chess.
Mainan ini adalah untuk mengasah kemahiran berfikir dan motor skill kanak-kanak.
8. Kaktus Menari Without Clothes
Sumber: mommyhappygroup.com
Mainan Kaktus Menari ini antara yang sedang popular sekarang kan? Rata-rata kanak-kanak memang berminat dan tertarik dengannya.
Memang lah, ia dilengkapi dengan bunyi dan lampu serta pergerakan kaktus yang menari. Mainan ini boleh menyanyi 120 lagu, boleh rekod suara dan tiru percakapan anda.
Ia interaktif dan merangsang banyak stimulus pada kanak-kanak dalam satu masa.
9. Junior Tool Set
Sumber: mommyhappygroup.com
Kanak-kanak lelaki terutamanya ada yang gemar bermain dengan peralatan menukang kan? Diperbuat dari plastik yang selamat, Junior Tool Set adalah mainan yang menyerupai peralatan menukang.
Selain daripada menyeronokkan, ia bermanfaat untuk kanak-kanak dalam pelbagai aspek seperti memperkasakan koordinasi mata dan tangan mereka.
10. Kitchen Storage Box
Sumber: mommyhappygroup.com
Untuk kanak-kanak yang gemar bermain masak-masak, mainan ini amatlah sesuai untuk mereka. Ia  dilengkapi dengan sticker untuk ditampalkan pada peralatan memasak dan dapur.
Berwarna-warni, pasti si cilik seronok bermain!
Pilihlah Mainan Yang Sesuai Untuk Anak Anda
Sekarang ni, tak perlu dah nak ke pasaraya untuk membeli mainan kanak-kanak. Di online platform seperti Shopee terdapat pelbagai jenis mainan kanak-kanak yang berkualiti dan bermanfaat. Pilihlah yang berbaloi dan sesuai dengan keperluan anak anda ya.


Jom Kenali 7 Pelakon Kanak-Kanak Yang Berbakat Di Malaysia

Industri seni Malaysia semakin mendapat nama di peringkat global kerana ia bukan sahaja dibarisi pelakon-pelakon dewasa dan veteren yang berbakat malah turut dibintangi ramai pelakon kanak-kanak yang hebat.
Jom kita kenali beberapa pelakon kanak-kanak di Malaysia yang cukup berbakat memajukan industri seni kita:
7 Pelakon Kanak-Kanak Yang Berbakat Di Malaysia
1. Dhia Irdina

Sumber: facebook.com/dhia.ly
Lebih dikenali sebagai Dhia Ly, siapa je tak kenal pelakon kanak-kanak perempuan yang berwajah comel ni kan?
Berusia 9 tahun, Dhia Ly telah menempa nama dalam industri seni sejak kecil lagi. Kebolehannya dalam bidang lakonan jelas terserlah dalam pelbagai drama Melayu seperti drama 7 Hari Mencintaiku 2.
Membawa watak sebagai Alisa Ariana, Dhia Ly cukup berbakat dalam melakonkan pelbagai adegan. Bukan senang ya untuk kanak-kanak menzahirkan ekspresi muka dengan nada suara dan gaya badan yang tepat.
Tanya je pada peminat drama 7 Hari Mencintaiku 2 ini. Rata-rata akan setuju bahawa Dhia Ly cukup berbakat dalam menjiwai wataknya tetapi masih mengekalkan kepolosannya sebagai kanak-kanak.
Dalam perkongsian di akaun Instagramnya, Dhia Ly dikatakan akan terlibat dalam drama 7 Hari Mencintaiku 3. Wah.. macam tak sabar je kan? Wataknya masih akan sama je ke atau karakternya akan berubah ya?
2. Puteri Rafasya
Sumber: YoutubePuteriRafasyaTV
Bukan Dhia Ly sahaja pelakon kanak-kanak dalam drama 7 Hari Mencintaiku 2 ya. Terdapat seorang lagi pelakon kanak-kanak perempuan yang turut berbakat menjayakan drama ini.
Menurut perkongsian dari Azhan, Puteri Rafasya lebih mesra dengan nama panggilan Cobi. Meskipun umurnya baru 10 tahun, Puteri Rafasya amat berbakat bukan sahaja dalam bidang lakonan malah beliau pandai menyanyi dan menari serta turut menceburi bidang peragaan.
Wataknya sebagai Kenit memang meluluhkan hati siapa je yang menonton drama 7 Hari Mencintaiku 2. Puteri Rafasya membawa watak ini iaitu seorang anak yatim piatu yang sentiasa didera oleh kakaknya dengan hebat sekali.
Selain daripada drama ini, beliau turut berlakon dalam pelbagai iklan dan telefilem seperti Dosa Terlindung.
3. Nik Muhammad Adam Mikael
Sumber: ninjaoutreach
Dikenali dengan nama singkatan Nik Adam Mika, nama pelakon kanak-kanak lelaki cilik ini sedang mencipta nama dalam industri seni kita. Tengok je lakonannya sebagai Ramadani dalam drama terbarunya iaitu Ramadani.
Dalam drama bersiri ini, beliau membawa watak sebagai anak lelaki yang dimanjakan bapanya. Karakternya dalam drama ini berubah apabila bapanya membawa pulang 2 orang kanak-kanak gelandangan ke rumah.
Pada usia 11 tahun, pelakon cilik yang berasal dari Sarawak ini telah terlibat dalam penghasilan iklan, drama dan telefilem. Bukanlah calang-calang, beliau pernah tercalon sebagai artis baru lelaki popular untuk Anugerah Bintang Popular Berita Harian 2017 tau!
4. Mia Sara Nasuha
Sumber: beritaharian.com
Peminat drama dan telefilem Melayu pasti mengenali nama Mia Sara kan? Pelakon kanak-kanak perempuan yang dulunya membintangi filem Sekali Lagi dan Papa I Love You ini sedang menginjak ke usia remajanya dan tetap kelihatan comel.
Beliau terkenal dengan pendiriannya untuk kekal bertudung walaupun ditawarkan apa sahaja watak lakonan. Ketegasannya itu telah mencuit hati rakyat Malaysia yang rata-ratanya menyokong pendiriannya itu.
Terkini pada usia 16 tahun, beliau tetap giat dalam industri seni dan gemar berkongsi pandangan di channel YouTubenya.
Jika dilihat pada perwatakan dan personalitinya, beliau adalah seorang pelakon kanak-kanak perempuan yang berkeyakinan dan berpotensi untuk menjadi pelakon dewasa yang berkarisma kelak.
Yelah.. pada usia muda sebegitu, beliau sudah diangkat menjadi Duta Aman Palestin. Moga-moga Mia Sara kekal aktif dalam karier dan terus berbakti kepada masyarakat.
5. Puteri Balqis
Sumber: facebook.com/theRealBalqis
Seiring dengan Mia Sara, Puteri Balqis merupakan pelakon kanak-kanak perempuan lain yang setanding bakatnya. Mana tak nya, beliau pernah memenangi Anugerah Televisyen Asia Ke-19 sebagai Pelakon Wanita Terbaik.
Sekarang pada usia 14 tahun, beliau telah menonjolkan bakatnya selain dari dalam bidang lakonan iaitu dalam mengarang puisi. Menurut Hanisah Selamat, Puteri Balqis giat mempromosikan buku puisi karyanya di Kuala Lumpur.
Dengan usia sebegitu, pencapaiannya agak besar kan? Mungkin Puteri Balqis sememangnya antara mereka yang berjiwa seni. Apa sahaja watak yang diberikan, tentu boleh dibawa dengan baik.
Walaupun beberapa tahun lepas beliau dilaporkan menghadapi masalah jantung, semangatnya tetap kuat dan berpendapat bahawa itu adalah rahmat dan kasih sayang Tuhan.
Bukan senang kan untuk kanak-kanak pada usianya untuk berfikiran seperti beliau? Itulah Puteri Balqis, pelakon kanak-kanak perempuan Malaysia yang cukup berbakat!
6. Danish Hazriq
Sumber: iluminasi.com
Menurut Zulhilmi Jalil, pelakon kanak-kanak lelaki cilik ini pernah tercalon sebagai Pelakon Pembantu Lelaki Terbaik pada Anugerah Skrin Kebangsaan 2018 dalam filem yang dibintanginya iaitu Cucu Atuk.
Seperti beberapa pelakon kanak-kanak yang lain, Danish Hazriq juga berkebolehan dalam dunia peragaan.
Kini pada usia 15 tahun, antara drama dan filem lakonannya yang mendapat sambutan adalah Mulut Masin, Upin & Ipin: Jeng Jeng Jeng! dan yang terbaru i-Tanggang Mother Of All Lies.
Ramai yang berpendapat drama dan filem lakonannya menyeronokkan untuk ditonton. Betul ke?
7. Muzayyin Mahyuddin
Sumber: gempak.com
Siapa yang pernah tengok drama Mak Cun tentu kenal pelakon kanak-kanak lelaki ini kan? Dengan badan yang chubby dan wajah yang montel, beliau antara pelakon kanak-kanak yang comel di Malaysia.
Pernah memegang watak utama dalam iklan raya Petronas yang berjudul Donut Ke Karipap, lakonannya sebagai Hakim dikatakan mencuit hati penonton dengan mesej yang disampaikannya.
Kini pada usia 14 tahun, antara filem lakonan terbarunya adalah Mulut Masin. Beliau dikatakan masih tidak dapat lupa pengalamannya yang pernah diganggu semasa penggambaran filem itu.
Moga Muzayyin melihatnya sebagai satu pengalaman yang berharga dan terus mencorak bakat dalam dunia seni kita.
Semoga Industri Seni Kita Semakin Berkembang
Walaupun pada usia yang muda, pelakon kanak-kanak di Malaysia memang berbakat dalam pelbagai bidang kan? Marilah kita menyokong bakat dan sumbangan mereka dengan sama-sama menonton drama dan filem Malaysia.


Anak Mama Lambat Cakap? Ketahui Tanda-tanda, Punca & Cara Mengatasinya

Dah jadi kebiasaan hari ini kita lihat anak-anak mencecah umur tiga tahun belum pandai bercakap. Biasalah tu para Mama yang nampak dulu kalau anak lambat bercakap. Ayah biasa cool aja kan. Sekarang ni Mama Siti pun perasan, banyak sangat dah sumber maklumat perkembangan anak kecil yang ramai kongsi di social media. Ini yang menyebabkan ramai Mama mudah peka ada masalah komunikasi pada anak.
Pertama sekali, Mama Siti akui isu anak speech delay ni banyak menyebabkan timbulnya keadaan mengecewakan antara ibu bapa dan anak-anak. Ya lah, Mama dan Papa selalu salah faham apa anak nak sampaikan, manakala anak pulak rasa tak ada sesiapa cuba nak memahami bahasa mereka. Sedih kan?
Tanda-Tanda Anak Lambat Bercakap
Biasanya anak usia 6 ke 11 bulan menyebut perkataan pertama, Mama, sebab lebih mesra bunyi huruf m tu bagi mereka. Namun selepas beberapa ketika, ada anak kecil yang mungkin mengalami speech delay. Mama dan Papa boleh perhatikan tanda-tanda ini pada anak usia 2 hingga 3 tahun:
usia 2 tahun tidak boleh menggabungkan dua patah perkataan bermakna seperti ‘makan nasi’hanya menyebut kembali pertuturan serta aksi kita tanpa menyebut sendiri secara spontanhanya mengulang perkataan dan bunyi yang samatidak mampu memahami arahanusia 3 tahun tidak boleh membina ayat-ayat dengan gabungan 3 perkataan, contohnya ‘nak minum susu’

Bagaimana Speech Delay Ini Boleh Terjadi?
Sumber: my.webtech360.com
Biasa kan kita dengar pendedahan gadget dan skrin kepada anak kecil menyebabkan masalah lambat bercakap. Sebenarnya, banyak juga faktor lain yang kita terlepas pandang. Antaranya perkembangan dunia hari ini menyebabkan anak kurang terdedah kepada persekitaran dan gaya hidup sihat. Mama Siti akui memang nampak amalan pemakanan anak kita zaman ini rendah mineral dan zat, malah tinggi bahan toksik yang mengganggu sistem biokimia badan serta reseptor bertutur pada otak.
Jadi, ini juga memberi kesan kepada pergerakan motor pertuturan secara tidak langsung. Contoh tanda lain adalah picky eater. Biasa kan nampak? Atau anak sendiri pernah melalui fasa picky eater ini? Namun Mama dan Papa jangan cepat sedih dan menyalahkan diri sendiri. Semua yang terjadi ada hikmah sebagai pengajaran dan kebaikan dalam kehidupan kita.
Adakah Anak Lambat Bercakap Dikategorikan Sebagai Autisme?
Jawapannya adalah ya dan tidak. Anak yang mengalami Autistic Syndrome Disorder (ASD) ada yang lambat bercakap, namun majoriti anak yang mempunyai isu pertuturan ini tiada ciri-ciri ASD. Selain berjumpa pakar untuk mengesahkan tanda Autisme, ibu bapa memainkan peranan penting untuk observe sendiri anak-anak kat rumah.
Sebabnya, bila kita bawa anak kepada pakar, mereka dapat tengok anak kita ni sekejap sahaja, bukan sepenuhnya. Memang ibu ayah yang lebih banyak masa bersama anak, dan lebih faham situasi keperluan anak ini berbanding orang luar. Setuju tak?
Pernah tak, kita tengok anak kita tiada eye contact, kita terus risau eh anak kita ni Autisme ke? Cuba kita perhatikan masa tu apa situasi yang sebenarnya berlaku. Ramai juga merujuk kepada Mama Siti dengan menghantar video anak mereka dan komen, anak ‘tak dengar’ Mama Papa panggil, ‘tak tengok’ pun mata kata mereka.
Tapi mungkin anak tak ada eye contact dengan Mama Papa sebab mereka ni sibuk fokus bermain. Memang fitrah anak usia 3 hingga 6 tahun untuk fokus pada ‘perkerjaan’ semasa yang membuatkan mereka tak mahu berpaling pun kepada panggilan kita. Bila anak sedang melakukan sesuatu dengan penuh konsentrasi, contohnya bermain, memang sukar Mama Papa nak mendapat respon daripada mereka.

Bila Mama Papa sedang ralit buat kerja, kadang tak perasan anak tengah panggil. Anak tanya semua, tak dengar atau jawapan yang diberikan tidak memandang wajah mereka. Fokus dengan kerja yang sedang kita lakukan, yang membawa kepada tiada eye contact.
Begitu juga keadaannya buat si manja kita.
Cara Mengatasi Anak Lambat Bercakap
1. Perhatikan tindak-tanduk anak di rumah
Observe anak di rumah sekurang-kurangnya 15 minit sehari selama seminggu, tanpa sebarang prejudis. Jangan buat assumption awal dulu. Ini adalah asas untuk Mama mengenal pasti masalah, keperluan sebenar dan juga halangan dalam persekitaran anak-anak kita.
Rekodkan hasil pemerhatian berterusan Mama ini dalam sebuah buku, untuk rujukan konsultasi kemudian nanti. Kita bertindak macam pengulas berita tu, tapi tanpa sebarang analisa.
2. Berjumpa pakar
Mama Papa boleh berjumpa pakar perunding perubatan seperti pakar perkembangan kanak-kanak atau pakar neurologi kanak-kanak. Pakar-pakar ini akan bertanyakan pelbagai soalan dan akan melihat anak kita seimbas lalu dengan masa terhad, maka rekod observation kita tadi akan menjadi sumber yang sangat penting untuk mengelakkan berlaku diagnosis salah.
Ia juga akan memudahkan kita untuk menjawab soalan-soalan tersebut. Ya lah, kita pun kadang kala ingat ingat lupa secara details tindak-tanduk anak-anak di rumah.
3. Cara rawatan terapi pertuturan
Ahli speech therapy akan membuat latihan motor percakapan di kawasan mulut. Mereka juga akan memberi cadangan jika ujian pendengaran diperlukan.
Ini hanyalah kaedah untuk membuang segala kemungkinan masalah pendengaran yang menyumbang kepada isu speech delay anak Mama. Memang biasa sangat otot kawasan mulut ini lemah, maka kita akan cuba latih supaya ia kuat kembali dan dapat berfungsi pada tahap optimum.
4. Terapi cara kerja (Occupational Therapy)
OT adalah sangat penting untuk membantu masalah lain yang menyumbang kepada speech delay seperti masalah sensori (geli dengan pasir, sensitif pada bunyi), masalah daya keseimbangan motor badan dan sebagainya.

Ahli terapi cara kerja akan menilai dan membantu perkembangan anak supaya anak dapat berkomunikasi dengan efektif. Mama boleh juga ajak anak bermain secara aktif seperti bergayut, memanjat, bermain buaian dan berlari di kawasan taman di rumah. Aktiviti-aktiviti ini  sangat bagus untuk perkembangan otak bagi speech delay ni.
5. Luangkan masa bersama anak-anak
Mama juga harus luangkan masa-masa yang berkualiti bersama anak-anak dengan melakukan aktiviti seperti membaca buku. Sekejap sahaja pun okay Mama. Dalam 5 hingga 10 minit setiap malam sebelum tidur sudah memadai.
Sumber: todaysparent.com
Ini adalah supaya, ia menjadi motivasi anak-anak untuk berbicara dan berkomunikasi dengan Mama. Selain itu, gunakan masa bersama di rumah untuk bercakap bahasa yang jelas serta baik. Pandanglah wajah anak apabila bercakap dengan mereka supaya mereka dapat melihat gerak bibir kita sekaligus mereka rasa dihargai.
6. Percaya serta bina kepercayaan dalam diri anak
Pada Mama Siti, ini tip yang paling penting. Sebagai seorang mak, kita harus sentiasa letak kepercayaan kita pada mereka sejak mereka kecil lagi. Percaya yang anak Mama sebenarnya masih belum mencapai tahap perkembangannya yang sepatutnya. Setiap tumbesaran dan perkembangan anak-anak kan lain.
Sumber: huffingtonpost.com
Bila kita tunjukkan rasa percaya kepada mereka, anak-anak tahu yang kita mahu mendengar, dan kita juga sebenarnya memahami apa yang mereka ingin katakan. Elakkan menyebut yang kita tak faham. Walaupun sebenarnya, sukar untuk kita memahami apa yang cuba disampaikan.
Perkara ni penting, supaya anak juga cuba bersabar dan berusaha untuk terus bercakap dengan kita. Perlahan-lahan cubalah lihat mata anak, fokus dan fahami dengan hati apa yang anak kita nak sampaikan. Perlahan-lahan Tuhan akan membuka kefahaman kepada kita dan juga anak kita.
Doa Anak Mudah Bercakap
Mama Siti kongsikan doa Nabi Musa a.s memohon bantuan Allah ketika berurusan dakwahnya berhadapan Firaun. Bait-bait maksud indah ni boleh dibacakan bersama anak-anak berulang ulang kali setiap hari. Sekaligus memohon kepada Allah dipermudahkan segala urusan kerana doa ibu bapa tiada hijab.

Hanya Allah dapat melapangkan dada anak-anak kita dan melorongkan jalan untuk kita dalam membesarkan anak-anak. Terus tabah, Mama!


Panduan Persediaan Bersalin Yang Berguna Untuk Bakal Ibu, Bapa dan Anak Yang Bakal Lahir

Waktu-waktu akhir menunggu kelahiran bayi memang sangat mendebarkan. Mungkin ramai bakal ibu bapa masih belum jelas tentang persediaan bersalin yang perlu dilakukan, terutamanya apabila tiba saat-saat hendak melahirkan bayi. Perancangan yang jelas tentang apa yang perlu dilakukan apabila tiba tarikh kelahiran bayi akan memudahkan banyak perkara, baik dari segi fizikal dan mental.

Kredit: sinarharian.com.my
Benar, kita tidak dapat menentukan waktu sebenar bila kita akan melahirkan bayi yang dikandungkan. Ada masa ianya tiba seperti yang dijangkakan, dan ada juga yang tiba lebih awal atau lewat dari hari yang dijangka. Namun demikian, itu bukanlah penghalang untuk kita merancang segala persediaan bersalin sebelum menyambut kelahiran.
Selama 9 bulan mengandung, ibu bapa pasti sudah ada ‘overall’ idea kelahiran bagaimana yang akan, mungkin dan mahu ibu bapa lalui. Tanpa disedari, dengan sekelip mata masa 9 bulan itu pantas berlalu dan tiba waktu untuk melahirkan.
Kredit: petuaibu.com
Bagi yang bergelar ibu dan bapa buat pertama kalinya, pasti akan tambah berdebar dan risau. Itu adalah perkara biasa. Jadi, untuk mengurangkan kerisauan dan debaran, persiapan awal pasti membantu.
Di sini Mama Siti ingin berkongsi tips panduan dan langkah-langkah persediaan bersalin yang boleh bakal Mama dan Papa ni ambil bagi memudahkan perjalanan untuk bersalin nanti.
Tips & Panduan Persediaan Bersalin Untuk Bakal Ibu
Waktu kelahiran yang dijangkakan tidak semestinya tepat, ada yang awal beberapa hari atau ada juga yang terlewat hingga berminggu lamanya. Ibu-ibu kenalah ambil tahu tanda-tanda tiba hari untuk melahirkan supaya ibu-ibu bersedia.
Antara tanda-tanda sudah hampir waktu untuk melahirkan bayi termasuklah:
#1 Kontraksi yang kuat dan konsisten dalam sela masa yang tetap. Kontraksi ialah pergerakan otot rahim menegang dan mengendur sebagai persediaan untuk melahirkan bayi. Selalunya, sela masa kontraksi adalah antara 5 hingga 10 minit.
#2 Kontraksi dirasakan sangat kuat sehingga sukar untuk berjalan atau bercakap ketika berlakunya kontraksi.
#3 Air ketuban pecah. Selalunya, ibu-ibu akan berasa air meleleh secara tiba-tiba dengan banyaknya.
#4 Keluarnya cecair atau mukus pekat seperti darah, atau keperangan. Terma yang biasa diungkapkan oleh orang-orang tua Melayu, ini adalah kelahiran kembar darah.
#5 Rasa sakit belakang, terutamanya di bahagian bawah pinggang yang amat sangat, walaupun ibu telah cuba mencuba pelbagai posisi untuk cuba melegakan sakit belakang itu.
Kredit: thezuriat.com
Tiga atau dua minggu sebelum tarikh kelahiran, ibu mungkin ingin menyediakan ‘beg bersalin’ yang diisi dengan perkara asas yang mungkin ibu perlukan di hospital nanti. Antara barang-barang yang diperlukan termasuklah:
Tudung sarungTelekung & sejadah kecil Kain batikPakaian yang longgar dan selesaStokin tebal Baju sejuk seperti sweater atau jaket Minyak anginSelipar Lampin dewasa atau pad bersalin (maternity pad)Seluar dalam pakai buangBra untuk menyusu dan pad menyusu (feeding bra & feeding pad)Getah ikat rambutTuala Peralatan mandian (toileteries)Buku antenatal Ubat-ubatan seperti ubat diabetik, darah tinggi atau inhalerPam susu dan botol
Tips & Panduan Persediaan Bersalin Untuk Bayi Yang Akan Dilahirkan
Cara normal untuk melahirkan anak adalah melalui faraj ibu. Rahim ibu akan mengalami kontraksi yang amat keras dan kuat untuk membantu memudahkan bayi keluar.
Jika ada komplikasi melahirkan secara normal, doktor pakar akan mencadangkan untuk melahirkan secara pembedahan cesarean atau C-zer. Doktor akan memotong perut dan rahim ibu untuk mengeluarkan bayi.  Selalunya, ibu dinasihatkan untuk melahirkan secara normal berbanding pembedahan C-zer kerana ia lebih selamat untuk ibu dan bayi.
Kebiasaannya, ibu yang menjalani pembedahan C-zer akan dicadangkan untuk melakukan pembedahan yang sama untuk kelahiran berikutnya. Tetapi, ada juga kes yang membolehkan ibu melahirkan secara normal walaupun mempunyai sejarah kelahiran melalui C-zer sebelumnya.
Doktor pakar akan mencadangkan satu tarikh tetap untuk ibu melahirkan anak jika sudah dikenalpasti daripada pemeriksaan rutin bulanan dan mendapati akan ada komplikasi jika ibu melahirkan secara normal.
Selalunya, ibu dinasihati untuk menunggu sehingga minggu ke 39 dan jika selepas itu, masih belum melahirkan bayi, doktor akan mencadangkan untuk ibu bersalin secara induced.
Kredit: cafemom.com
Antara perkara yang perlu ibu bapa sediakan untuk menyambut si anak pula termasuklah:
Beberapa pasang baju seperti rompers panjang, baju lengan panjang dan seluarSarung tangan dan kakiBedungBarutSelimut, bantal kecilLampin pakai buang untuk newbornTopiKrim ruamLosyen yang bersesuaian untuk bayiTisu baby wipesMaklumat doktor pediatrik, jika ada
Tips & Panduan Persediaan Bersalin Untuk Suami
Para suammi juga memainkan peranannya untuk bersiap-sedia menyambut kedatangan orang baru di dalam keluarga. Antara barang-barang yang boleh bapa sediakan untuk dibawa ke hospital termasuklah:
Kad pengenalan sendiri dan pasanganAl-Quran atau sekurang-kurangnya Buku Surah Yasin Surat jaminan atau guarantee letter untuk bayaran hospitalTermos, bekas makanan dan minumSnek ringan yang sihatKameraKabel cas telefonSedikit air zam-zam & kurma jika berniat untuk tahnikBuku, majalahBantal dan selimut (atau toto) Sejadah dan alatan solat
Proses melahirkan bayi bukanlah sesuatu yang mudah. Disebabkan itulah, ibu yang meninggal dunia kerana bersalin diganjarkan status syahid akhirat nanti.
Bapa-bapa digalakkan untuk mempelajari cara-cara menenangkan ibu, menjadi pembakar semangat dan membantu untuk memudahkan proses kelahiran. Kebiasaannya, selepas melahirkan, ibu akan berasa sangat letih. Kehadiran bapa untuk membantu menyuapkan makanan, membasahkan badan serta menenangkan bayi yang mungkin keresahan pastinya sangat membantu.
Kredit: babysleepmadesimple.com
Mama Siti ingin mengakhir artikel ini dengan sedikit perkongsian pengalaman Mama Siti. Risau dan berdebar menanti detik kelahiran pasti akan ada, sakit bersalin menahan kontraksi tidak dapat digambarkan, tetapi percayalah, sejurus kedengaran suara si kecil menangis mencari ibu yang tak pernah ditemuinya itu, pasti akan menghilangkan segala rasa sakit dan risau.
Selain daripada senarai di atas, Mama boleh juga print checklist yang disediakan Motherhood.com.my ini untuk kemudahan Mama dan Papa.
Semoga ibu bapa selamat melahirkan bayi soleh solehah.


Kebaikan Dan Keburukan Pil Perancang Dalam Mencegah Kehamilan

Antara cara yang terbaik untuk mencegah kehamilan ialah dengan mengambil pil perancang. Kaedah ini telah terbukti berkesan pada ramai wanita dan ia sangat sinonim dengan mereka yang sudah berkahwin.
Apakah Itu Pil Perancang?
Menurut Lembaga Penduduk dan Pembangunan Keluarga Negara, pil perancang adalah pil yang mengandungi hormon-hormon sintetik khusus untuk mencegah kehamilan.
Kesesuaian jenis pil perancang dan cara pengambilannya adalah berbeza ya untuk setiap wanita. Pil perancang yag sesuai untuk wanita dalam keluarga anda belum tentu sesuai untuk anda.
Apakah Jenis Pil Perancang Yang Ada Dalam Pasaran?
Secara umumnya, terdapat dua jenis pil perancang di pasaran:
Pil progestinPil kombinasi
1. Pil progestin
Pil progestin adalah pil perancang yang mengandungi hormon progesteron sahaja. Menurut Sarawak General Hospital, antara contoh pil perancang jenis ini ialah Cerazette, Micronor dan Norethindrone.
Ia sesuai untuk ibu yang sedang menyusu bayi kerana formulasinya tidak akan mengurangkan susu badan ibu.
2. Pil kombinasi
Manakala pil perancang kombinasi pula adalah pil perancang yang mengandungi gabungan hormon progesteron dan estrogen. Contoh pil perancang kombinasi ialah Mercilon, Marvelon dan Yaz.
3. Pil perancang kecemasan
Selain pil perancang progestin dan kombinasi, terdapat sejenis lagi pil perancang iaitu pil perancang kecemasan.
Pil perancang kecemasan sebenarnya termasuk dalam pil perancang progestin juga tetapi ia secara amnya dikenali sebagai pil perancang kecemasan kerana fungsinya untuk mencegah kehamilan sejurus selepas berlakunya hubungan intim yang tidak dirancang.
Biasanya, pengambilannya adalah 72 jam selepas ia berlaku.
Apakah Faedah Pil Perancang?

Sumber: istockphoto
Sememangnya fungsi utama pil perancang adalah untuk mencegah dan menjarakkan kehamilan. Namun ia sebenarnya bermanfaat untuk kesihatan ibu-ibu dan digunakan secara meluas untuk masalah kewanitaan yang lain. Antaranya adalah:
Membetulkan kitaran haid wanitaMengurangkan sakit senggugutMencegah masalah kurang darahMencegah dari penyakit endometriosisMelindungi dari kanser rahim dan ovariMencegah kehamilan ektopik (luar rahim)Mengelakkan jangkitan pelvikMerawat masalah jerawatMembantu wanita merancang bilangan anakMemelihara mutu kesihatan wanitaMengurangkan risiko masalah kesihatan ketika hamilMengurangkan risiko kanser usus
Apakah Kesan Sampingan Pil Perancang?
Pil perancang telah diformulasikan khas untuk mencegah proses ovulasi iaitu pengeluaran telur dari ovari, merangsang penghasilan lendir yang pekat di pangkal rahim untuk menyukarkan pergerakan sperma memasuki rahim dan membuatkan rahim anda tidak sesuai untuk proses fertilization.
Tetapi apabila hormon-hormon di dalamnya bertindak pada badan anda, sesetengah wanita mungkin akan mengalami beberapa kesan sampingan. Berdasarkan perkongsian dari Sarawak General Hospital, kebanyakkannya adalah kesan yang kurang serius seperti:
Kembung perutLoya / Rasa nak muntahPayudara terasa tegang / sakitMigrainSakit kepalaPerubahan pada kulit seperti jerawatHaid tidak teratur / haid keluar sedikitTekanan darah meningkatBerat badan bertambahTimbul ketulan di payudaraGangguan emosi seperti ‘moody’Perubahan selera makan
Kesan sampingan pil perancang adalah berbeza tau untuk setiap wanita. Ada yang tidak mengalaminya, ada yang mengalaminya sekejap sahaja dan ada juga yang mengalami kesan sampingan yang lebih serius seperti:
Betis terasa kebas atau sakitSukar bernafasDarah beku
Tapi janganlah risau ya ibu-ibu. Kes kesan sampingan yang serius ini amat jarang berlaku pada kebanyakkan wanita.
Tapi disebabkan itu jugalah anda harus berjumpa dengan pakar kesihatan terlebih dahulu supaya keadaan dan tahap kesihatan anda dapat dianalisa dengan lebih terperinci. Berdasarkannya, mereka akan menyarankan jenis pil perancang yang sesuai dan selamat untuk anda.
Elakkan dari membeli pil perancang sendiri di farmasi tanpa panduan dan nasihat dari doktor ya. Terutamanya jika anda menyusu atau merokok, ini boleh mempengaruhi kesan sampingan pil perancang pada badan anda tau.
Cara Untuk Makan Pil Perancang
Sumber: istockphoto
Cara makan pil perancang adalah berbeza untuk pil kombinasi dan progestin. Tapi sebelum itu, anda haruslah pastikan keadaan anda sesuai untuk mengambilnya. Terdapat beberapa faktor yang anda mesti telitikan:
Anda menyusu badan ataupun tidakBilakah waktu haid andaApakah anda hamil
Ini penting dalam menentukan jenis dan cara pengambilan pil perancang yang sesuai untuk anda ya.
1. Waktu yang sama setiap hari
Menurut Nurul Nasrah Mohd Ariffin, pil perancang haruslah diambil pada waktu yang sama setiap hari. Pilihlah satu waktu yang anda tidak sibuk dan mudah untuk ingat. Untuk selamat, bawalah sekali setiap kali anda keluar rumah ya.
2. Pil perancang 21 biji
Untuk pil perancang yang mengandung 21 biji, 21 biji ini perlu diambil sebiji setiap hari sehingga 21 hari. Manakala tempoh 7 hari yang berlebihan dalam bulan itu adalah waktu rehat sebelum anda mulakan pek pil perancang yang baru.
3. Pil perancang 28 biji
Untuk pil perancang yang mengandungi 28 biji pula, cara pengambilannya adalah sebiji setiap hari selama 28 hari berterusan sama ada haid ataupun tidak. Pek seterusnya akan diteruskan sehabis sahaja pek sebelumnya.
Dengan cara pengambilan yang betul dan konsisten, keberkesanan pil perancang untuk mencegah kehamilan adalah 99% tau. Yang penting, anda berdisiplin ya.
Pilihlah yang terbaik untuk anda
Sumber: istockphoto
Dapatkanlah pandangan doktor tentang kesesuaian pil perancang untuk anda. Sebagai contoh, untuk mereka yang ada penyakit jantung, mungkin kaedah pencegahan yang lain adalah lebih baik. Apapun, bergantung kepada keadaan anda, para wanita haruslah utamakan kesihatan anda terlebih dahulu ya?


Proses Pertumbuhan dan Penjagaan Gigi Susu Bayi Yang Mama Harus Tahu

Umum mengetahui yang semua bayi lahir tanpa gigi. Sebenarnya, bukanlah gigi itu tiada, ia cuma belum kelihatan sahaja. Pada gusi bayi, ada 20 batang gigi primer atau lebih dikenali sebagai gigi susu.
Gigi susu pertama bayi selalunya akan mula kelihatan dan tumbuh ketika bayi berusia sekitar usianya 6 bulan dan ke atas. Bayi yang baru hendak mula tumbuh gigi pertamanya akan menunjukkan tanda-tanda seperti gelisah, air liur meleleh atau ‘gatal’ gusi. Proses pertumbuhan gigi ini akan berlanjutan sehingga bayi berusia 2.5 hingga 3 tahun di mana keseluruh 20 batang gigi susunya tumbuh sepenuhnya.
Proses Pertumbuhan Gigi Susu
Kebiasaannya, gigi susu tumbuh peringkat demi peringkat. Mungkin ia jarang diberi perhatian, tetapi, trend pertumbuhan gigi bermula  dengan empat gigi hadapan.

Kredit: Teeth Talk Girl
Empat gigi hadapan yang terawal tumbuh ialah dua batang gigi kacip di atas dan dua batang di bawah. Gigi kacip ini selalunya tumbuh seawal bayi berusia enam bulan.
Ia diikuti pula dengan 4 batang gigi kacip sisi di atas (2 batang) dan bawah (2 batang) gusi, bersebelahan 4 batang gigi kacip depan.  Apabila bayi berusia 15 bulan, bayi sudah pun mempunyai 8 batang gigi kacip yang lengkap untuk menggigit atau memotong makanan yang dimakan.
Pada usia di dalam lingkungan 20 bulan, gigi geraham bayi akan mula tumbuh. Gigi geraham ini akan membantu untuk memecah dan melumatkan makanan. Akan ada ruang antara gigi kacip dan gigi geraham yang tumbuh, untuk memberi ruang gigi taring yang akan tumbuh kemudiannya.
Gigi taring akan tumbuh ketika bayi di dalam usia 23 bulan. Gigi taring digunakan untuk mengoyakkan makanan bagi memudahkan bayi memakan makanan yang lebih bertekstur.
Akhir sekali, akan tumbuh 2 batang geraham lagi di atas dan 2 batang di bawah, melengkapkan set gigi susu sebanyak 20 batang. Ia boleh mengambil masa antara 2.5 tahun hingga ke 3 tahun, mengikut pertumbuhan individu.
Kredit: centralcoastorthodontics.com.au
Sifat Gigi Susu
Secara amnya, gigi bayi akan mula setiap 6 bulan, dan sekurang-kurangnya 4 batang gigi, berpasang-pasangan kiri & kanan, akan tumbuh dalam suatu masa. Gigi bayi perempuan akan tumbuh terlebih dahulu berbanding bayi lelaki
Gigi susu bersifat tidak kekal, dan lebih kecil berbanding dengan gigi kekal. Setelah semua gigi susu tumbuh, lebih kurang pada usia 4 tahun, tulang gusi dan muka akan membesar dan memberi lebih ruang untuk proses pertumbuhan gigi kekal. Maka, dalam usia 6 hingga 12 tahun, anak-anak akan mula mengalami proses pertukaran gigi susu kepada gigi kekal satu persatu.
Kepentingan Menjaga Gigi Susu Anak
Walaupun gigi susu bersifat tidak kekal, bukanlah bermakna ibu ayah boleh ambil sambil-lewa perihal penjagaannya. Gigi susu perlu dijaga rapi kerana ia akan membentuk pertumbuhan gigi kekal yang cantik apabila bayi menjadi dewasa.
Jika gigi susu mereput dengan dahsyatnya, ia mungkin akan mengganggu kesihatan gigi kekal yang ada di bawah gusi sehingga boleh menyebabkan infeksi atau kerosakan pada gigi kekal tersebut.
Kredit: Niagara Region
Jika gigi yang rosak terpaksa dicabut, ia gigi lain yang tumbuh akan mengganggu pertumbuhan gigi kekal hingga boleh menyebabkan kondisi gigi berlapis.Gigi kekal akan menghadapi masalah untuk tersusun rapi pada tempat dan ruang sepatutnya.
Jadi, adalah penting untuk ibu ayah menjaga gigi susu bayi.
Cara Penjagaan Gigi Susu Anak
Kredit: smartparenting.com.ph
Menurut pakar kesihatan gigi, penjagaan gigi harus bermula seawal anak di usia bayi lagi. Amalan menjaga kebersihan susu perlu bagi memastikan pertumbuhan gigi yang sihat dan tidak berkaviti.
Sewaktu masa bayi lagi, sentiasa bersihkan gusi bayi dengan kain basah setiap kali selepas menyusu. Apabila gigi sudah mula tumbuh, dinasihatkan ibu ayah mengurangkan pengambilan air atau susu dalam botol ketika waktu hendak tidur malam.
Gunakan berus lembut yang sesuai untuk bayi untuk memberus gigi. Kanak-kanak yang mempunyai gigi susu mungkin masih belum memberus gigi mereka dengan betul sehinggalah mereka berusia 7 tahun dan ke atas. Kanak-kanak boleh menggunakan ubat gigi berflorida dan berperisa yang diiktiraf Kementerian Kesihatan.
Kredit: orami.co.id
Ibu ayah juga dinasihatkan untuk membawa anak berjumpa doktor gigi untuk rawatan seawal bayi berusia satu tahun. Kebanyakan ibu ayah sering terlepas pandang temujanji dengan doktor gigi. Temujanji dengan doktor gigi membolehkan kita mengetahui atau mengesan apa-apa masalah yang mungkin dapat dielakkan sebelum gigi kekal tumbuh. Doktor gigi juga boleh memberi nasihat jika anak perlu mengambil sebarang suplemen atau ubatan untuk kesihatan gigi anak-anak.
Gigi adalah mahkota setiap insan. Senyum yang manis datangnya daripada penjagaan gigi yang baik, sejak dari kecil lagi. Jadi, ibu ayah haruslah cakna akan kesihatan gigi bayi, walaupun hanya gigi susu sahaja.


Perut Mengeras Ketika Hamil, Bahaya Ke?

Kebanyakkan ibu mengandung akan mengalami rasa perut mengeras ketika hamil. Kadang-kadang ia terasa hanya pada kawasan abdomen dan ada juga sehingga ke pinggul dan ari-ari. Mesti Mama tertanya-tanya apabila ia terjadi, normal ke sakit macam ni?
Bila Perut Mama Akan Menjadi Keras Ketika Hamil?
Sebenarnya, situasi perut mengeras ketika hamil tidak boleh dikhususkan pada waktu tertentu. Menurut Debra Rose Wilson, perut Mama yang hamil boleh mengeras pada beberapa fasa ketika sepanjang tempoh kehamilan.
Trimester pertamaTrimester keduaTrimester ketiga
Ya, ia boleh terjadi pada ketiga-tiga trimester kehamilan tau. Untuk setiap trimester yang berbeza, ia boleh disebabkan oleh faktor-faktor yang berbeza juga.
Punca Perut Mengeras Ketika Hamil
Selalunya yang menjadi kerisauan mak-mak ialah, situasi perut mengeras ini menandakan bahawa anda bakal mengalami keguguran.
Walaupun itu boleh menjadi salah satu penyebabnya, tetapi sebenarnya terdapat banyak lagi punca lain yang boleh menyebabkan perut Mama mengeras ketika hamil. Jom kita tengok beberapa daripadanya:
1. Rahim yang sedang membesar
Ia sememangnya normal untuk merasakan perubahan pada badan ketika rahim anda sedang membesar. Maklumlah, janin di dalam kandungan sedang terbentuk dan membesar kan. Jadi rahim anda akan berkembang dan membesar untuk menampung tumbesarannya.
Ini boleh menimbulkan rasa kurang selesa di kawasan perut seperti rasa ia mengeras kerana otot-otot di kawasan itu sedang meregang ya. Selain itu, anda juga mungkin mengalami sakit perut yang lain ketika hamil.
2. Keguguran
Jika kandungan anda telah mencecah beberapa minggu dan anda tiba-tiba terasa perut anda mengeras, itu boleh menandakan bahawa kandungan anda sedang mengalami keguguran.
Situasi ini berbeza untuk setiap wanita ya. Ada yang mengalami simptom lain juga seperti pendarahan dan ada juga yang tidak.
Jika situasi ini tidak reda dan anda mengalami simptom-simptom yang lain juga terutamanya, wajib untuk anda segera berjumpa dengan doktor ya?
3.  Round ligament tegang

Sumber: myhealthalberta
Berdasarkan perkongsian Dr Zubaidi Hj Ahmad di blognya, terdapat round ligament di sisi kiri dan kanan rahim wanita di kawasan perut bahagian bawah. Ligamen ini berfungsi untuk memastikan rahim anda kekal pada kedudukannya.
Selain itu, round ligament ini akan menyerap sebarang tekanan yang dialami oleh rahim wanita dengan menegang dan mengendur.
Ketika hamil, perubahan yang dialami pada rahim akan menyebabkan round ligament ini berkerja keras dan boleh menyebabkan perut anda rasa mengeras ya. Oleh itu, elakkanlah dari melakukan pergerakan dan perubahan posisi yang tiba-tiba.
Tetapi janganlah risau. Ia tidak berbahaya dan akan reda jika anda berehat secukupnya.
4. Kontraksi Braxton-Hicks
Selain dari itu, perut ada juga mungkin mengeras kerana disebabkan kontraksi Braxton-Hicks. Ini boleh terjadi pada kandungan anda seawal bulan ke-4 kehamilan tau.
Ia bukanlah sakit contraction yang betul tetapi lebih dikenali sebagai ‘false contraction’ atau ‘practice contraction’. Rasanya membuatkan anda terfikir ini mungkin petanda anda hendak bersalin tetapi sebenarnya tidak. Kerana itulah ia dipanggil false labor.
Perut anda akan rasa tidak selesa dan mengeras, terutamanya jika anda lakukan aktiviti seperti bersukan. Kebiasaannya, jika anda berehat dan minum air secukupnya, rasa kontraksi ini akan menghilang.
5. Irritable uterus
Irritable uterus adalah kontraksi yang hampir sama dengan Braxton-Hicks tetapi ia lebih kuat dan kerap. Berbeza dengan kontraksi Braxton-Hicks, ia tidak boleh dilegakan dengan rehat dan pengambilan air yang secukupnya.
Otot rahim anda menegang pada ketika ini dan perut anda terasa mengeras. Ia boleh menjadi bahaya dan juga tidak. Ini kerana berdasarkan kajian ini, irritable uterus boleh menyebabkan kelahiran pramatang.
Jika anda sedang mengalaminya, cubalah atasi dengan pengambilan air yang mencukupi dan ubah kedudukan dan posisi anda ya. Ia boleh mengurangkan sakit kontraksi dan perut anda yang mengeras itu.
Namun perhatikanlah pattern kontraksi itu ya. Jika ia semakin kerap dan semakin lama dan kuat, segeralah rujuk ke hospital supaya doktor anda boleh menangani situasi itu sewajarnya.
6. Tanda hendak bersalin
Sumber: istockphoto
Jika perut anda terasa mengeras di hujung-hujung kehamilan, ini mungkin menunjukkan tanda hendak bersalin. Ini terutamanya apabila ia berlaku dalam selang waktu yang sama dan semakin bertambah waktu, semakin lama tempoh setiap kontraksi dan rasa perut yang menegang itu.
Namun Braxton-Hicks contraction boleh juga terjadi sekitar waktu ini ya. Untuk menilai sama ada anda perlu ke hospital terus ataupun tidak, jika kontraksi berlaku selama 4 hingga 6 kali sejam, dapatkanlah rawatan secepatnya ya.
Tambah-tambah jika air ketuban telah pun pecah, sama ada anda terasa sakit kontraksi dan perut mengeras ataupun tidak, segeralah ke hospital.
Perlukah Mama Risau Sekiranya Perut Anda Mengeras?
Perut ibu hamil yang mengeras boleh disebabkan oleh pelbagai punca. Secara umum, ia adalah normal dan berlaku hanya untuk beberapa ketika.
Kebiasaannya, ia boleh diredakan dengan rehat yang mencukupi, perubahan kedudukan dan posisi dan pengambilan air yang secukupnya.
Ada juga yang cuba mandi air suam dan berurut ringan untuk melegakan otot-otot rahim dan di sekitarnya. Kaedah ini juga membantu untuk melegakan rasa perut anda yang mengeras itu.
Namun dalam sesetengah situasi, ia boleh menjadi warning kepada masalah kesihatan yang lebih serius.
Jadi apabila ia terjadi, perhatikanlah tempoh dan kekerapannya. Jika keadaan semakin teruk, dapatkanlah rawatan secepatnya ya.
Peka Dengan Keadaan Anda Dan Jangan Teragak-Agak Untuk Meminta Bantuan
Sumber: istockphoto
Tindakan yang pantas boleh memudahkan urusan doktor untuk merawat anda sebaiknya. Janganlah teragak-agak untuk ke hospital jika anda terasa ada sesuatu yang tidak kena ya. Tidak kiralah pada awal ataupun akhir kehamilan, kesihatan anda dan bayi mestilah diutamakan sentiasa.


Kebaikan Susu Soya Untuk Bayi Dan 5 Jenama Pilihan

Kini, selain daripada susu formula yang berasaskan susu lembu, sudah terdapat banyak jenis susu formula lain yang khas untuk bayi dan kanak-kanak. Antaranya adalah susu soya untuk bayi.
Susu soya ini diformulasikan khas untuk mencukupi keperluan si comel. Mama Siti perhatikan, ramai juga para ibu dan bapa yang lebih cenderung untuk memilihnya berbanding dengan susu formula yang lain.
Ini disebabkan kebaikan yang ada pada susu soya yang tiada pada susu formula yang lain. Antaranya adalah:
Kenapa Ibu Perlu Bagi Anak Susu Soya?
Walaupun susu soya adalah susu formula yang berasaskan tumbuhan iaitu kacang soya, ia kaya dengan pelbagai sumber nutrisi yang diperlukan bayi tau.
1. Anak anda alergik kepada susu lembu
Ramai bayi yang mengalami alahan kepada susu ibu dan susu lembu sejurus selepas dilahirkan. Menurut Dugro, ini terjadi apabila sistem imun si comel anda bertindak balas secara hipersensitif kepada protein yang terkandung dalam susu lembu.
Jadi selalunya, susu soya akan disarankan sebagai alternatif untuk menggantikan susu lembu. Namun menurut Alina Petre, ramai juga bayi yang alergik kepada protein dalam susu lembu turut mengalami alahan kepada protein dalam susu soya.
Hmm… dah tu macam mana ya?
Bagi pendapat Mama Siti, setiap bayi dilahirkan berbeza. Jadi sebelum membuat apa-apa keputusan, dapatkanlah nasihat dan panduan yang secukupnya dari doktor terlebih dahulu ya?
2. Anak anda tidak toleransi kepada laktosa

Sumber: simplyremedies.com
Usahkan bayi, orang dewasa pun ramai yang mengalami masalah ini kan? Susu, keju dan makanan tenusu yang lain boleh memberi kesan yang buruk terhadap mereka yang badannya tidak toleransi kepada laktosa.
Ini terjadi apabila badan kita tidak mampu untuk menghasilkan enzim laktose yang mencukupi. Kekurangan enzim ini akan mengakibatkan ketidakhadaman laktosa yang boleh menyebabkan masalah-masalah seperti dalam gambar di atas.
Kesian betul bila tengok si comel macam tu. Kalau sekali dua tu okay lagi. Tapi bila terjadi banyak kali, memanglah para ibu dan bapa akan dapatkan bantuan doktor kan?
Antara yang mungkin disarankan doktor ialah, pemberian susu soya kepada si comel. Maklumlah, susu soya tidak mengandungi laktosa dan lebih selamat untuk si comel yang lactose-intolerant.
3. Anak anda menghidapi galactosemia
Menurut Alana Biggers, galactosemia adalah penyakit metabolik yang tidak mampu untuk menghadam gula di dalam susu. Jika tidak berhati-hati, ia boleh menyebabkan masalah kesihatan yang serius seperti kegagalan buah pinggang.
Jadi untuk bayi yang mengalami masalah ini, susu ibu pun tidak sesuai untuk mereka. Mereka hanya boleh menerima susu yang tiada laktosa seperti susu soya.
Tips Memilih Susu Soya Untuk Bayi
Antara yang perlu dititikberatkan para ibu dan bapa dalam memilih susu soya untuk si comel ialah kandungannya.
1. Susu soya lemak penuh
Berdasarkan perkongsian Aarohi Achwal, anda sepatutnya memilih susu soya yang full-fat untuk si comel. Ini kerana lemak amat penting untuk perkembangan dan tumbesarannya. Jika mereka tidak cenderung ke arah masalah kesihatan yang lain seperti obesiti, pilihlah susu soya penuh lemak berbanding yang kurang lemak ya?
2. Susu soya yang kaya dengan nutrisi penting
Selain itu, anda hendaklah meneliti kandungan dalam susu soya itu pada labelnya. Pilihlah jenama yang formulasinya kaya dengan nutrien, vitamin dan mineral penting seperti zat besi untuk perkembangan si comel yang sihat. Sebaiknya, rujuklah doktor bayi terlebih dahulu ya untuk menilai kesesuaiannya.
5 Susu Soya Pilihan Untuk Bayi
Untuk ibu dan bapa yang mencari susu soya yang sesuai untuk bayi, bolehlah tinjau beberapa susu soya ini:
Dumex Dugro Soy
Sumber: dugro.com
Susu Dugro Soy adalah susu formula keluaran Dumex yang diperbuat berasaskan soya. Susu ini khas untuk bayi dan kanak-kanak yang berumur 1 hingga 6 tahun. Ia kaya dengan 5 Nutri, 14 jenis vitamin, DHA, ALA, LA, mineral dan nutrien penting yang lain untuk menyokong perkembangan si comel.
Jika anda ingin melihat kandungannya dengan lebih terperinci, bolehlah rujuk maklumat khasiatnya dari Dugro ini ya.
Harganya sekitar RM18.80 untuk 400gram ya.
Dumex Mamil Gold Soy
Sumber: dumex.com
Sama seperti susu Dumex Dugro Soy, susu Dumex Mamil Gold Soy adalah susu soya yang diformulasikan khas untuk si comel yang berusia 1 tahun ke atas.
Formulasinya bebas daripada organisma yang diubah suai secara genetik, laktosa dan protein susu lembu. Selain itu, kandungannya juga kaya dengan 30 jenis nutrien penting untuk tumbesaran si comel seperti kalsium, zat besi, omega 3 dan omega 6.
Harganya agak mahal iaitu untuk 800gram, RM130.
Similac Isomil Soya
Sumber: shopeemalaysia
Susu keluaran Abbott ini sesuai untuk si comel dari usia 0 hingga 12 bulan. Dengan kuantiti 850gram, anda boleh dapatkannya dengan harga RM74.80.
Diperbuat berasaskan soya berkualiti tinggi, ia kaya dengan protein, dietary fiber, DHA, kalsium, vitamin D, AA dan pelbagai nutrien penting lagi.
Biogreen O’soy Plus Organic Soya Milk Powder
Sumber: estore.caring2u.com
Penggunaan susu soya serbuk ini disarankan untuk bayi yang berumur 6 bulan ke atas. Ia diperbuat daripada biji soya organik yang telah dibuang kulitnya untuk mengurangkan kandungan purine di dalamnya.
Anda boleh dapatkannya di farmasi berdekatan seperti Farmasi Caring dengan harga RM40.38 untuk kuantiti 700gram.
Ia sesuai untuk golongan vegetarian dan bayi yang alergik pada susu lembu.
Enfamil ProSobee Infant Formula
Sumber: ubuy.com
Susu formula Enfamil ProSobee adalah salah satu susu formula di pasaran yang berasaskan kacang soya. Ia sesuai untuk si comel yang perutnya sensitif dan tidak toleransi terhadap laktosa.
Ia mengandungi pelbagai nutrien, mineral dan vitamin yang diperlukan si comel seperti zat besi, zink, kalsium, vitamin A, D, E, K dan magnesium.
Namun susu soya bayi jenama ini agak mahal ya. Dengan kuantiti 593gram, harganya adalah sekitar RM212.
Pilihlah Yang Terbaik Untuk Si Comel
Sememangnya tidak diragui bahawa susu ibu adalah susu yang terbaik untuk si comel. Namun apabila mereka mengalami masalah kesihatan tertentu seperti tidak toleransi terhadap laktosa, anda mungkin perlu membuat pilihan lain.
Bincanglah dengan doktor si comel tentang apa yang sesuai untuk mereka ya. Mama Siti doakan semoga pilihan ibu dan bapa adalah yang terbaik untuk si manja.


Fakta, Risiko dan Pengalaman Bersalin Secara Induce

Sewaktu berbual bersama rakan pejabat yang sedang sarat mengandung, Mama Siti bertanyakan tarikh yang dijangkakan untuk bersalin.
“Saya sudah 41 minggu, kak. Dah rancang dengan Doktor untuk lakukan induction Isnin akan datang,” jawab ibu muda itu.
Seorang sahabat lain yang kebetulan ada di situ seperti keliru dengan pernyataan itu. Memandangkan dia baru sahaja bergelar isteri kurang 2 bulan, banyak perkara yang dia masih belum jelas dan faham, terutamanya bila bercerita tentang kehamilan.

Kredit: Women Tips
Sebenarnya, apakah itu Bersalin secara Induce atau lebih dikenali dengan terma Induced Labour atau Induction? Adakah ia sesuatu yang normal dan dibenarkan? Adakah ia selamat?
Apakah Bersalin secara Induce dan Bagaimanakah Prosesnya?
Bersalin secara Induce adalah perancangan yang dibuat untuk bersalin pada waktu atau hari tertentu dan tidak secara normal. Kebanyakan doktor akan mencadangkan cara bersalin secara induced ini disebabkan oleh beberapa perkara atau situasi.
Kelahiran normal selalunya berlaku antara minggu ke 37 hingga minggu ke 42 kehamilan. Pada waktu ini, keadaan rahim ibu akan menjadi lembut dan mula terbuka untuk menyediakan laluan untuk bersalin. Kemudian, ibu-ibu akan mengalami kontraksi dan pecah air ketuban.
Kredit: Belly belly
Bersalin secara induce adalah salah satu proses kehamilan yang menggunakan teknologi dan ilmu perubatan untuk merangsang rahim ibu melahirkan anak secara normal. Dengan kata mudahnya, ia adalah proses ‘menipu’ atau ‘memaksa’ badan untuk menyediakan rahim agar terbuka dan melahirkan bayi secara normal.
Antara cara-cara yang digunakan doktor untuk melakukan induce adalah seperti membuka pintu rahim secara manual, memecahkan air ketuban atau menggunakan ubat untuk memulakan kontraksi.
Kelahiran secara induce ini selalunya lebih sakit berbanding dengan kelahiran secara normal. Di dalam kelahiran normal, kontraksi berlaku secara berperingkat tetapi apabila ibu bersetuju untuk bersalin secara induce, proses kontraksi berlaku dengan cepat (atau sela masa yang singkat) hingga sakitnya lebih kuat berbanding kontraksi secara normal.
Kebiasaannya, bersalin secara induce ini akan menghadapi beberapa komplikasi dan memerlukan peralatan seperti forsep atau vakum untuk membantu mengeluarkan bayi dari rahim. Doktor juga akan memberikan ubat tahan sakit untuk membantu mengurangkan rasa sakit kontraksi.
Jadi, jika proses bersalin secara induce ini menyakitkan, mengapa pakar perubatan masih mencadangkannya kepada para ibu yang hamil?
Kenapa Perlu Induce Bersalin
Bukan semua orang boleh dan mampu untuk beranak secara induce ini. Setelah suami Mama Siti terlepas peluang untuk menyaksikan kelahiran anak pertama dan kedua kerana batasan kerja, Mama Siti ada membuat permintaan untuk merancang hari bersalin dan mahu menggunakan induction. Doktor Mama Siti kurang bersetuju kerana padanya Mama Siti mampu untuk beranak secara normal tanpa perlu apa-apa bantuan perubatan.
Kredit: Baby Center
Para doktor yang profesional hanya akan mencadangkan bersalin secara induce ini jika didapati ada risiko kepada kesihatan bayi di dalam rahim. Kemungkinan besar bersalin secara induce menjadi pilihan jika:
Kandungan ibu sudah overdue iaitu melebihi 41 minggu kehamilan.Kedudukan plasenta tidak di kedudukan yang sepatutnya.Kesihatan ibu sendiri bermasalah, seperti ibu mempunyai sejarah diabetis, masalah ginjal atau darah tinggi.Bayi kurang aktif dan pergerakan berkurangan serta degupan jantungnya juga lemah.Air ketuban sudah pecah tetapi kontraksi secara normal masih tidak berlaku.Kelahiran bayi kembar.
Bagi ibu yang pernah menjalani pembedan Czer atau pembedahan di bahagian abdomen, tidak boleh melakukan proses induction ini kerana ia boleh menyebabkan luka di bahagian pembedahan dan mengakibatkan komplikasi sampingan yang lain.
Selain itu, kedudukan bayi secara songsang atau sisi juga tidak boleh memilih untuk kelahiran secara induce.
Risiko Bersalin secara Induce
Setiap keputusan yang diambil pasti akan ada risikonya. Menurut kajian yang dijalankan oleh pakar saintis Barat, 1 daripada 4 kes bersalin secara induce ini akan berakhir dengan ibu terpaksa dibedah dan melahirkan secara C-zer.
Di samping itu, bayi di dalam rahim mungkin akan kekurangan oksigen dan akan memberi kesan kepada degup jantun bayi. Ibu atau bayi juga mudah terdedah kepada infeksi pada bahagian rahim.
Kebanyakan kes bersalin secara induce ini juga akan menyebabkan pendarahan yang banyak berbanding kelahiran normal.
Jika proses kelahiran secara induce ini tidak berjalan lancar, doktor pakar mungkin perlu mencuba kaedah lain atau pun pembedahan C-zer. Ibu dan ayah haruslah berbincang dengan doktor anda bagi mendapat gambara keseluruhan tentang proses ini dan pilihan yang ada sebelum membuat keputusan yang besar ini.
Kredit: Baby Center India
Pengalaman Bersalin secara Induce
Alhamdulillah, Mama Siti tidaklah mempunyai pengalaman first-hand bersalin secara induce ini. Pengalaman melahirkan semua anak Mama Siti berlaku dengan pantas dan mudah, Alhamdulillah. Namun, ada beberapa teman yang berkongsi pengalaman mereka dan amat cemburu mendengar betapa mudahnya untuk Mama Siti hendak melahirkan anak-anak.
Ada sahabat yang sudah pecah air ketubannya, namun tidak berlaku kontraksi. Beliau diberi ubat untuk induce kelahiran bayi, tetapi selepas 12 jam, bukaan pintu rahim hanyalah 2cm sahaja. Bayi pula sudah menunjukkan degupan jantung yang rendah hingga membuatkan doktor terpaksa membuat keputusan untuk melakukan pembedahan ke atasnya.
Kredit: 9bulan10hari.com
Ada juga seorang ibu muda yang berkongsi cerita dengan Mama Siti dia terpaksa memilih untuk bersalin secara induced kerana tahap darah tingginya yang meningkat disebabkan kelahiran. Menceritakan pengalamannya yang sangat sakit menahan kontraksi yang berlaku dalam jarak masa yang pantas, dia terpaksa meminta doktor memberinya ubat tahan sakit. Namun begitu, rasa sakit yang dirasainya tidak juga reda. Ditambah pula si bayi menghadapi sedikit kesukaran untuk keluar hingga menyebabkan kepalanya terpaksa dikeluarkan dengan menggunakan forsep.
Alhamdulillah, walaupun sedemikian, kedua-dua ibu masih bersyukur kerana bayi dan ibu selamat akhirnya.


11 Khasiat Kacip Fatimah Untuk Kesihatan Wanita

Penggunaan kacip fatimah dan manfaatnya untuk kaum wanita memang tidak boleh disangkal. Walaupun dunia kini semakin moden, ia tidaklah asing malah telah sebati dalam masyarakat kita terutamanya bagi orang-orang tua terdahulu.
Apa Itu Kacip Fatimah?
Dikenali sebagai kacip fatimah atau selusuh fatimah, menurut Jabatan Perhutanan Semenanjung Malaysia, nama saintifiknya adalah labisia pumila Benth.
Jika anda ingin mengenali tumbuhan ini, ia adalah sejenis pokok herba renek. Daunnya tumbuh keluar dan berwarna hijau tua tetapi di garisan tengah-tengah daun, berwarna hijau muda.
Tangkai daunnya agak pendek dan sedikit leper manakala batangnya tegak dan keperangan. Pada batangnya itu pula, ada bekas daun (parut) yang boleh mengeluarkan akar.
Ia hidup subur di tempat yang teduh dan tidak boleh menerima cahaya matahari yang berlebihan ketika ia masih kecil dan dalam proses untuk membesar.
Proses penumbuhannya pula agak lambat dan ia memerlukan kelembapan yang tinggi untuk tumbuh dengan sihat. Mungkin disebabkan itulah tumbuhan kacip fatimah ini hidup subur di dalam hutan kan?
11 Manfaat Kacip Fatimah Untuk Kesihatan
Dari zaman berzaman, khasiat kacip fatimah untuk kesihatan telah terbukti terutamanya untuk kaum wanita. Kadang tu apabila sakit, kita cenderung untuk mengambil ubat tahan sakit berbanding merawatnya.
Kacip fatimah adalah kurniaan alam yang dapat membantu pelbagai masalah kesihatan kita seperti:
1. Memudahkan proses kelahiran
Biasanya orang tua-tua dahulu merebus keseluruhan pokok kacip fatimah ini untuk diminum bagi memudahkan proses bersalin. Tapi kuantiti pengambilannya haruslah sesuai dan penyediaannya mesti mengikut tatacara yang betul.
Disebabkan itulah juga nama lainnya ialah selusuh fatimah kerana khasiatnya yang dipercayai dapat memudahkan urusan bersalin ibu-ibu.
2. Merawat tubuh wanita selepas bersalin
Bukan sahaja sebelum pada bersalin, kacip fatimah juga bagus untuk diambil selepas ibu-ibu sudah bersalin kerana antara khasiat padanya menurut Universiti Putra Malaysia, dapat merangsang hormon estrogen.
Maklumlah, selepas bersalin hormon estrogen dalam badan akan turun secara mendadak dan pengambilan kacip fatimah ini dapat membantu memulihkan dan menyeimbangkan hormon ibu-ibu.
3. Mengembalikan kekuatan tubuh

Sumber: istockphoto
Tenaga yang hilang selepas bersalin dapat dipulihkan juga dengan pengambilan kacip fatimah tau. Kalau menurut orang tua-tua, sebelum mereka melakukan kerja-kerja yang berat seperti berkebun, pengambilan kacip fatimah dapat membantu untuk meringankan dan mencergaskan badan mereka.
Barulah tak lesu menjalani kehidupan seharian.
4. Bersifat anti-kanser
Antara penemuan kajian Universiti Putra Malaysia, kacip fatimah juga bersifat anti-kanser. Kandungan sebatian dalam kacip fatimah dipercayai dapat melawan sel-sel kanser dalam badan.
5. Merawat dan mengawal kitaran haid
Menurut Dr Zubaidi Hj Ahmad, untuk wanita yang kitaran haidnya tidak teratur, khasiat kacip fatimah yang dapat merangsang pengeluaran hormon estrogen dan progestrone dengan seimbang dapat merawat masalah ini.
Tetapi sebaiknya, dapatkanlah nasihat dari doktor tentang cara dan dos pengambilan yang sesuai untuk anda ya.
6. Mengurangkan gejala menopaus
Sumber: istockphoto
Bukan itu je, untuk wanita yang sedang mengalami atau sudahpun menopaus, kacip fatimah juga dapat meningkatkan tahap kesihatan anda.
Hormon estrogen yang rendah dan tenaga yang makin berkurangan selepas menopaus dapat dipulihkan dengan pengambilan estrak kacip fatimah yang kaya dengan phytoestrogen.
7. Merawat masalah keputihan
Untuk anak gadis yang masih dara pun, kacip fatimah boleh membantu merawat masalah wanita seperti masalah keputihan. Hanya mereka yang mengalaminya faham macam mana mengganggunya masalah keputihan ni kan?
Dengan pengambilan kacip fatimah yang betul dan berterusan, insyaAllah masalah keputihan anda akan berkurangan.
8. Menambah seri kecantikan wanita
Kandungannya yang kaya dengan anti-oksidan dan anti-penuaan, pengambilan kacip fatimah dipercayai dapat mencantikkan kaum wanita kerana ia dapat merangsang pertumbuhan kolagen secara semula jadi.
Memang jika dirawat dari dalam, badan yang sihat akan menzahirkan kecantikan semula jadi kan?
9. Merawat masalah senggugut
Sudah namanya herba semula jadi untuk wanita, tentunya ia berkhasiat untuk sistem reproduktif wanita. Kacip fatimah dipercayai dapat merawat rahim dan mengurangkan sakit senggugut.
Betul ke ibu-ibu yang dah pernah cuba?
10. Meningkatkan libido wanita
Antara manfaatnya yang memang diketahui umum adalah, ia dapat meningkatkan syahwat wanita. Jika tongkat ali adalah herba untuk kaum lelaki, kacip fatimah pula untuk kaum wanita.
Di zaman kini, dengan gangguan kimia pada badan dan tekanan, ramai wanita yang tidak dapat menikmati hubungan intim bersama suami.
Akibat tuntutan hidup misalnya, kesibukan yang memanjang telah mengurangkan tahap libido wanita. Dengan pengambilan kacip fatimah, insyaAllah libido anda akan meningkat dan badan lebih cergas.
11. Membantu usaha untuk mendapat zuriat
Sumber: istockphoto
Antara produk kacip fatimah yang terkenal di pasaran adalah Ekstrak Kacip Fatimah yang dikeluarkan oleh UTM. Menurut Ila Saleh iaitu salah seorang pengamal dan penjual produk ini, sudah ramai pelanggannya yang masih tidak mempunyai anak walaupun bertahun telah berkahwin, dikurniakan anak setelah mengamalkan produk ekstrak kacip fatimah ini.
Tidak pelik lah kan? Seperti yang dijelaskan sebelum ini, kacip fatimah memang bagus untuk sistem reproduktif dan menstabilkan hormon wanita.
Amalkanlah Pengambilan Kacip Fatimah Dengan Betul Dan Berterusan
Mana-mana makanan dan minuman pun, jika diambil secara berlebihan dan dengan cara yang salah boleh mengakibatkan pelbagai kesan sampingan. Dapatkanlah nasihat dari mereka yang pakar untuk benar-benar memahami dos dan cara pengambilan yang betul dan sesuai untuk anda.
Jika diamalkan pula secara berterusan, insyaAllah manfaat-manfaatnya boleh dirasai.


Kedudukan Bayi Dalam Kandungan Ibu Dan Cara Meneka Posisi Bayi

Sepanjang kehamilan, bayi di dalam kandungan akan bergerak-gerak dan berada dalam pelbagai posisi. Setiap kandungan itu tidak sama tetapi kebiasaannya apabila menjelang waktu bersalin, bayi anda akan berada dalam posisi anterior.
Bagaimana kedudukan posisi anterior tu?
Kedudukan Bayi Dalam Kandungan Mengikut Bulan
Pada beberapa bulan pertama kehamilan, mungkin anda tidak dapat merasa kedudukan bayi dalam kandungan kerana saiz mereka yang masih kecil. Tetapi seiring dengan waktu dan perkembangan mereka, ibu-ibu boleh mengagak posisi bayi di dalam rahim.
Secara umumnya menurut Debra Sullivan, kedudukan bayi dalam kandungan boleh dikategorikan kepada 4 posisi. Posisi-posisi ini boleh berubah dari masa ke semasa untuk setiap kehamilan dan posisi anterior adalah salah satu daripadanya:
1. Posisi anterior

Sumber: doctorsaustralia.com.au
Untuk melahirkan si comel, posisi ini adalah posisi yang paling ideal dan selamat. Seperti gambar di atas, kepala bayi anda akan berada di bawah sambil wajahnya mengadap ke belakang badan anda.
Dagunya pula akan rapat ke dadanya dan kepalanya akan menuju ke arah pelvis. Bahagian kepalanya akan menekan dan membuka bahagian servik untuk memudahkan proses bersalin.
Dalam masyarakat kita, apabila bayi berada dalam posisi ini, ia dipanggil sebagai kedudukan kepala bayi berada di bawah. Perasan tak bila ibu-ibu hampir nak bersalin, orang tua-tua akan cakap:
Kepala baby dah ke bawah ni. Boleh bersedia untuk ke hospital dah.
Biasanya apabila kandungan mencecah bulan ke 8 hingga ke 9, kedudukan inilah yang paling kerap bayi anda akan berada. Mungkin secara semula jadi, si comel pun sedang bersedia untuk proses kelahiran kan?
2. Posisi posterior
Sumber: doctorsaustralia.com.au
Berbeza dengan posisi anterior, posisi posterior adalah posisi bayi yang wajahnya mengadap ke perut anda berbanding ke arah belakang badan anda. Bahagian belakang mereka pula menghadap ke bahagian belakang badan anda.
Jika kedudukan si comel ini berpanjangan ketika anda hendak bersalin, anda mungkin akan mengalami sakit belakang yang teruk dan proses bersalin akan menjadi lebih sukar.
Dalam 1/10 hingga 1/3 bayi berada dalam posisi ini pada fasa pertama kelahiran. Namun menjelangnya waktu bersalin, kebanyakkannya akan bergerak sendiri ke arah posisi anterior.
3. Posisi breech (songsang)
Sumber: doctorsaustralia.com.au
Apabila bayi berada dalam posisi songsang, punggung atau kaki mereka yang akan berada di bawah. Kebiasaannya, terdapat 3 posisi breech:
Complete breech – punggung bayi menghala ke laluan bersalin dengan kaki mereka dilipat di bahagian lutut dan tapak kaki menghala ke punggungnya.Frank breech – punggung bayi menghala ke laluan bersalin tapi kaki mereka menghala ke atas di hadapan badan mereka dengan tapak kaki hampir ke kepalanya.Footling breech – satu ataupun kedua-dua kaki bayi menghala ke arah laluan bersalin.
Mana-mana posisi breech ini adalah tidak sesuai untuk proses kelahiran terutamanya kedudukan footling breech.
Jadi alternatif lain yang biasanya akan disarankan oleh doktor untuk membantu bayi anda berada dalam kedudukan yang ideal sebelum bersalin ialah melalui teknik ECV iaitu external cephalic version.
Teknik ini tidak berbahaya dan jika sebarang masalah timbul, akan diberhentikan serta-merta. Jika kedudukan bayi anda tidak dapat diubah, alternatif lain yang akan disarankan oleh doktor ialah bersalin melalui pembedahan cesarean.
Ini kerana kelahiran dalam posisi ini adalah berisiko tinggi dan boleh membahayakan nyawa ibu dan bayi ya. Berbincanglah dengan doktor untuk kaedah yang terbaik ya.
4. Posisi transverse lie (melintang)
Sumber: doctorsaustralia.com.au
Dalam kedudukan ini, bayi berada dalam posisi melintang iaitu kepalanya menghala ke satu sisi perut anda dan bahagian kaki dan badan menghala ke sisi sebelah lagi. Ia dipanggil sebagai posisi transverse lie.
Menurut Doctors Australia, kebanyakkan bayi dalam kandungan akan berada pada posisi ini pada waktu tertentu sepanjang kehamilan. Namun seperti kedudukan songsang, posisi ini juga tidak sesuai untuk proses kelahiran dan jika bayi berterusan berada dalam posisi ini sehingga menjelang waktu bersalin, mungkin ibu perlu bersalin secara cesarean juga.
Tapi janganlah risau ya. Kebiasaannya si comel memang akan bergerak sendiri ke posisi yang ideal ketika anda hendak bersalin. Mereka biasanya akan berada dalam posisi ini hanya pada beberapa bulan sebelum masuknya bulan ke-9.
Cara Meneka Kedudukan Bayi Dalam Perut
Ibu-ibu memang boleh rasa kan kedudukan bayi dalam perut terutamanya ketika menjelang hujung kehamilan? Tapi jika anda hendak pastikan, bolehlah guna kaedah belly mapping.
Apabila kandungan memasuki usia 8 bulan dan selepas perjumpaan dengan doktor, anda boleh cuba teka kedudukan si comel dalam perut tau. Cara-cara yang dikongsikan Debra Sullivan ialah:
Baring di atas katil dan cuba rasa kedudukan kepala bayi di kawasan pelvic anda. Anda akan terasa seperti bola bowling yang bersaiz kecil. Kemudian tandakan kawasan itu dengan pen marker yang selamat dan boleh dibasuh.Dengan menggunakan fetoscope, tandakan di mana jantung bayi anda.Menggunakan anak patung, cuba fikirkan dan gayakan kemungkinan posisi bayi anda berdasarkan kedudukan kepala dan jantungnya tadi.Cari kawasan punggung bayi anda dan tandakan. Biasanya, ia terasa keras dan bulat.Kemudian, cuba rasai pergerakan si comel. Di manakah mereka menendang sebagai contohnya. Ini dapat membantu anda untuk mengagak kedudukan kaki mereka. Tandakan pada perut anda juga.Dengan tanda-tanda yang telah ada, habiskan lakaran posisi si comel pada perut anda.
Selain itu, ada beberapa ciri yang dapat membantu anda meneka kedudukan si comel sebenarnya secara umum. Antara yang dikongsi oleh Aparna ialah:
Pergerakan yang kuat mungkin dilakukan oleh kaki si comel manakala pergerakan yang lebih lembut pula oleh tangan mereka.Jika kawasan yang disentuh adalah bulat dan keras, itu mungkin kepala atau punggung mereka. Kalau anda tolak dengan lembut kawasan itu dan seluruh badan bayi bergerak, itu mungkin punggung mereka. Jika hanya sebahagian yang bergerak, itu mungkin kepalanya.Cari kawasan yang panjang dan lembut di antara kepala dan punggung mereka, itu adalah bahagian belakang bayi.Jika degupan jantung bayi terdengar di perut kawasan atas, mereka mungkin berada dalam kedudukan songsang dan jika kedengaran di kawasan bawah pusat anda, kepala mereka mungkin menghala ke bawah.
Semoga Ibu-Ibu Dan Si Comel Sihat Sejahtera
Sumber: istockphoto
Apa pun, adalah terbaik untuk anda rujuk mereka yang pakar ya untuk dapatkan nasihat dan panduan tentang kedudukan bayi dan kesannya pada anda dan si comel. Semoga ibu-ibu dan bayi dalam kandungan dikurniakan kesihatan yang terbaik.


Cara-cara Melegakan Gangguan Emosi dan Mood Swing Ibu Mengandung

Kita biasa mendengar tentang kes meroyan selepas bersalin, atau lebih dikenali sebagai postpartum syndrome. Namun, tidak ramai yang tahu tentang masalah dan pergolakan masalah emosi bagi ibu-ibu yang SEDANG mengandung.
Kesihatan emosi memainkan peranan penting dalam kehidupan seharian, terutamanya buat ibu-ibu yang sedang hamil. Kesihatan emosi berkait rapat dengan kesihatan fizikal dan sekaligus mempengaruhi perkembangan bayi yang dikandung. Maka, ibu-ibu yang sedang hamil dan tidak mengalami gangguan emosi yang ketara lebih cenderung untuk melahirkan bayi yang sihat dan tidak banyak komplikasi.

Kredit: Times of India
Faktor Yang Menyebabkan Perubahan Emosi Ibu Mengandung
Perubahan fizikal pada badan wanita yang mengandung terutamanya di trimester pertama memerlukan sepenuh perhatian. Namun kita sering terlepas pandang akan hal ini. Kehamilan boleh membuatkan seseorang teruja dan gembira dengan khabar yang diterima. Di samping itu, ia juga boleh mendatangkan perasaan penuh tekanan sehingga membuatkan emosi diri berbolak-balik tanpa arah.
Sebaik sahaja disahkan hamil, badan ibu akan mula bersedia untuk menjaga dan memelihara kehamilan tersebut. Ini akan menaikkan hormon wanita di dalam badan. Ia adalah satu proses semulajadi dan perlu untuk kehamilan. Namun demikian, peningkatan hormon progesteron dan estrogen ini memberikan kesan sampingan kepada ibu yang sedang mengandung.
Selain daripada alahan dan keletihan, ibu akan mengalami perubahan emosi atau mood swing dan perasaan sensitif dan mudah untuk bersedih hingga menangis tanpa sebab disebab ketidakstabilan hormon-hormon ini.
Perasaan berduka itu juga akan bergilir-gilir dengan perasaan teruja dan gembira untuk menyambut bayi yang bakal dilahirkan. Perasaan berbolak-balik ini adalah normal, terutamanya di trimester pertama kehamilan.

Ada banyak persoalan yang akan timbul, seperti adakah ibu akan melahirkan bayi yang sihat, atau apakah cara pemakanan yang terbaik? Ibu juga mungkin akan terlebih risau dengan sumber rezeki dan persediaan perbelanjaan yang banyak yang diperlukan untuk kehamilan ini. Seribu soalan akan menyerang minda ibu-ibu hingga ibu menjadi letih dan tak bermaya.
Simptom Gangguan Emosi Ibu Mengandung
Walaupun ia nampak seperti sesuatu yang normal dan akan berlalu tanpa memerlukan rawatan profesional, ada juga ibu yang mengandung yang menghadapi gangguan emosi disebabkan kehamilan sehingga menyebabkan penyakit depresi.
Antara simptom yang menunjukkan seseorang itu berada di dalam keadaan depresi atau gangguan emosi termasuklah:
Rasa tiada harapan atau tidak berguna kerana hamil.Tidak mampu untuk fokus dalam menguruskan kehidupan normal atau rutin.Seringkali berasa risau atau tidak selesa tentang kehamilan dan melangkah ke alam ibubapa.Tidak berasa apa-apa, atau hilang semangat dan keterujaan untuk menyambut kelahiran bayi.Tidak boleh fokus atau mengelak untuk berintimasi.Rasa emosi yang berbolak-balik yang sentiasa konsisten dan berpanjangan.Rasa berdebar yang kronik hingga mengganggu rutin harian dan pernafasan.

Cara Merawat / Menenangkan Emosi Ibu Mengandung
Walaupun kebanyakan gangguan emosi semasa ibu mengandung hanya berlaku di awal trimester dan akan berkurang selepas itu, bukanlah bermakna ibu-ibu harus membiarkan sahaja perasaan yang mengganggu itu.
Ibu-ibu yang menghadapi masalah gangguan emosi ini akan memberi mudarat bukan sahaja kepada ibu berkenaan, tetapi juga bayi yang dikandungnya. Malahan, ada juga yang mengaitkan gangguan emosi semasa mengandung antara penyebab berlakunya kelahiran pramatang.
Ada beberapa cara dan langkah-langkah yang boleh diamalkan untuk merawat, menenangkan dan melegakan emosi ibu mengandung yang berbolak-balik itu.
Antaranya ialah:
#1 Amalkan rutin harian yang sihat
Kesihatan fizikal yang sentiasa letih dan tidak bermaya pastinya akan menyukarkan proses berfikir dengan jelas. Pastikan ibu-ibu mendapat rehat yang mencukupi dan sentiasa berfikiran positif walaupun kepenatan. Makanlah makanan yang sihat, dalam kuantiti yang sedikit, tetapi banyak kali. Tahan diri dari memakan makanan yang tinggi kandungan gula, minuman beralkohol, soda, teh atau kopi.
Senaman ringan yang dilakukan secara konsisten membantu meningkatkan mood yang baik serta bagus untuk bayi yang sedang dikandung dan memudahkan proses kelahiran. Jangan terlalu membebani diri dengan bersenam secara berlebihan.
#2 Jangan bersendirian
Jika ibu-ibu berasa muram dan bersedih hati, luahkanlah rasa yang terbuku di dalam dada kepada orang yang dipercayai. Elakkan dari berkongsi di media sosial kerana ia bukanlah platform terapi terbaik untuk ibu-ibu.
Jangan disimpan segala apa yang menganggu perasaan sendirian. Berbincanglah dengan pasangan dan rakan karib atau doktor ibu yang mungkin dapat memahami dan membantu melegakan kerungsingan yang ibu-ibu rasai.
Kredit: hmetro.com.my
#3 Hidupkan setiap momen
Jangan biarkan setiap detik dan saat yang berlalu dengan perasaan negatif yang meruntun jiwa. Hargailah waktu-waktu ini. Letakkan fokus kepada anak yang sedang dikandung dan berbahagialah. Bukan semua orang diberi rezeki menjadi ibu, dan hadirnya sekujur tubuh di dalam badan seorang ibu itu penuh harapan dan menagihkan kasih-sayang. Semailah harapan dan kasih sayang itu seindah-indahnya.
#4 Berzikir dan tenang
Banyakkan berzikir, membaca Al-Quran dan mendengar bacaan Al-Quran. Bagi yang bukan Islam, bolehlah mendengar muzik dan melodi indah atau kata-kata hikmah yang boleh menaikkan semangat insani di dalam diri.

Buangkan segala perasaan negatif yang hadir dan bayangkan masa depan yang indah dan ceria dengan hadirnya si manja kesayangan yang pastikan menjadi hidup anda lebih bermakna.


7 Menu Sarapan Pagi Yang Menyelerakan Untuk Ibu Berpantang

Sarapan pagi adalah makanan terpenting untuk setiap manusia. Sebab itulah lahirnya kata-kata hikmah Barat yang menyatakan, “Bersarapanlah seperti raja, makan tengahari seperti rakyat jelata, dan makan malamlah seperti orang fakir.” Kata-kata itu bukanlah berniat untuk menghina fakir miskin tetapi hanyalah untuk memberi gambaran kuantiti makanan yang sebaiknya diambil dalam seharian.
Bagi ibu-ibu yang sedang berpantang, waktu makan adalah sesuatu yang harus diberi perhatian penuh. Makanan yang diambil haruslah bersesuaian dengan keperluan fizikal badan dan menyegarkan minda. Kuantiti yang diambil juga haruslah bertepatan.
Mama Siti sangat beruntung sewaktu melahirkan anak-anak dan berpantang. Emak Mama Siti memantau dan menyediakan makanan berpantang, bermula daripada sarapan hinggalah ke snek malam. Emak Mama Siti sangat menitikberatkan jadual pemakanan kerana ia bukan sahaja untuk kesihatan Mama Siti, malah juga untuk menghasilkan kuantiti dan kualiti susu badan yang baik.
Antara menu sarapan pagi yang emak Mama Siti sediakan termasuklah yang disenaraikan di ruangan berikutnya.
Menu Sarapan Pagi Untuk Ibu Berpantang Yang Sedap & Berkhasiat
#1 Bubur Nasi bersama Ikan Bilis

Kredit: Blog Makan Minum Best
Masukkan segenggam beras, 3 cawan air dan secubit garam di dalam periuk dan masak dengan api sederhana. Jika kurang air, bolehlah ditambah lagi. Tutup api apabila nasi kelihatan sudah kembang, tak perlu tunggu hingga nasi betul-betul hancur.
Kemudian, panaskan kuali dengan kuantiti minyak yang sedikit. Gorengkan ikan bilis bersama-sama dengan hirisan ½ labu bawang besar, 1 ulas bawang putih dan 1 inci halia. Jika nak masukkan sedikit lobak merah dipotong dadu pun boleh juga. Setelah semuanya garing, masukkan sedikit air asam jawa untuk menambah perisa. Hidangkan semasa panas, pasti menambah selera.
#2 Roti Capati

Campurkan tepung ataa atau tepung gandum dan garam di dalam bekas adunan dan masukkan air sedikit demi sedikit sambil gaulkan tepung dengan jari. Uli adunan tepung itu lebih kurang 10 minit. Rehatkan doh selama 15minit, dan pastikan ia ditutup dengan kain lembab.
Kemudian, lembabkan tangan dengan minyak sapi dan uli doh selama 5 minit lagi hingga licin. Potong doh menjadi bebola kecil dan taburkan sedikit tepung gandum ke atasnya sebelum menggelek hingga nipis.
Bakar adunan di atas kuali leper sambil ditekan perlahan hingga masak di kedua-dua bahagian. Hidangkan dengan kuah kari atau kuah dal.
#3 Mee Sua

Goreng bawang putih yang dicincang hingga garing dan wangi, kemudian angkat dan toskan. Dengan menggunakan minyak yang sama tumiskan bawang merah hingga garing. Masukkan air untuk membuat kuah sup dan juga cendawan serta lobak merak yang dipotong kiub. Perasakan sup dengan garam dan lada sulah. Seterusnya, masukkan telur ke dalam sup.
Didalam bekas berasingan celurkan mee suah dengan air panas hingga sedikit lembut dan toskan. Hidangkan bersama sayur siew bak choy rebus, gorengan bawang putih dan cil berkicap untuk menambah selera.
#4 Lempeng Oat
Penyediaan lempeng oat ini pun mudah juga. Sediakan bancuhan tepung gandum dengan air dan sedikit garam sebagai perasa. Kemudian, tambahkan sedikit oat dan kalau mahu boleh juga tambah esen vanila untuk penaik rasa. Letakkan sesudu dua gula (tidak perlu berlebihan) ikut kehendak anda dan gaulkan semua bahan sehingga serasi. Panaskan kuali dan masak adunan tepung lempeng oat itu. Boleh juga dimakan bersama dengan madu asli.
#5 Bijirin bersama Buah-buahan
Kredit: Blog Zarida Abu Bakar
Sarapan bijirin mungkin sesuatu yang mudah dan biasa untuk kebanyakan orang. Namun demikian, ianya mempunyai banyak khasiat berzat, terutamanya untuk ibu-ibu yang sedang berpantang dan berdiet. Pastikan ibu-ibu memilih bijirin syang mempunyai kandungan nutrisi, vitamin, mineral dan serat yang lengkap. Juga, pilihlah bijirin yang mengandungi rendah atau tanpa gula. Bagi menaikkan selera, tambah hirisan buah-buahan seperti pisang, taburan kismis atau peach.
#6 Dumplings
Pasti ibu-ibu yang sedang berpantang akan rasa kebosanan berada di rumah dan tidak bebas untuk kemana-mana. Kalau rindu hendak makan dumplings seperti di restoran, ibu-ibu boleh sahaja buat di rumah. Mudah sahaja. Lagipun, dumplings boleh dibuat awal-awal dan disimpan di dalam peti sejuk. Hanya perlu kukus apabila mahu makan.
Bersarapan dengan dumplings buatan sendiri pasti sedap dan puas hati. Meh Mama Siti kongsikan cara membuatnya:
Kredit: Facebook Faridah Koshim
Campurkan 3 cawan tepung gandum, ¾ cawan tepung jagung, sedikit garam, minyak dan air panas. Gaulkan semua bahan sehingga tidak lekat di tangan. Perap dalam 20 minit dalam bekas bertutup.
Sementara itu, bolehlah mula buat inti dumplings. Kisar isi ayam atau daging (juga boleh guna udang) bersama dengan telur. Kemudian, gaulkan bersama dengan cili, lobak, bawang yang dicincang serta 2 sudu sos tiram, sedikit sos ikan dan sedikit minyak bijan. Boleh juga tambah garam dan lada sulah, mengikut citarasa.
Kemudian, bentukkan inti serta balut dengan kulit yang telah diuli dan perap sebelumnya. Kukus selama lebih kurang 10 minit.
#7 Telus kukus
Kredit: mrspip.co
Telur kukus juga boleh menaikkan selera bersarapan semasa berpantang. Jika ibu ingin mencuba menyediakan telur kukus, mulakan dengan menggorengg bawang merah hingga keperangan. Kemudian, pukul telur hingga kembang dan masukkan bawang yang telah digoreng ke dalam telur.
Tambahkan hirisan daun bawang, susu yang telah dicairkan serta sedikit serbuk lada hitam dan garam. Gaulkan semua campuran sehingga sebati, dan masukkan ke dalam mangkuk tahan panas. Kukuskan selama 20-30 minit.
Ibu-ibu boleh juga gandingkan sarapan-sarapan yang menyelerakan ini dengan air seperti milo panas, jus kurma atau susu suam.
Mmmm, terasa lapar pula bila menulis resepi mudah untuk sarapan bagi ibu berpantang ini. Selamat mencuba dan selamat berpantang Mama semua!


Jahitan Bersalin Episiotomi Dan Cara Penjagaannya

Dalam persediaan untuk bersalin, antara yang menjadi kerisauan dan tanda tanya ibu-ibu ialah, jahitan ketika bersalin. Ada yang kata, tak perlu pun prosedur ini manakala ada yang menyokong perlaksanaannya. Proses bersalin akan lebih mudah kata mereka.
Betul ke? Apa sebenarnya episiotomi ni?
Apakah Itu Episiotomi?
Menurut kajian Majalah Ilmiah Sultan Agung, episiotomi adalah pengguntingan otot dan kulit antara vagina dan anus yang dikenali sebagai perineum. Ia bertujuan untuk melebarkan laluan bersalin dan mengelakkan koyakan yang lagi besar.
Keperluan Prosedur Episiotomi
Dalam sesetengah keadaan, prosedur episiotomi dipercayai wajar untuk dilakukan. Sebagai contoh:
Bahu bayi anda tersangkutJanin berada dalam keadaan stressOtot-otot perineum anda kakuBayi anda berada dalam keadaan songsangProses bersalin yang dibantu oleh forsep atau vakumSaiz bayi anda besar
Dalam situasi-situasi seperti ini, perlaksanaan episiotomi dipercayai dapat mempercepatkan dan memudahkan proses bersalin.
Namun, ada juga yang memilih untuk tidak lakukannya kerana tak nak menanggung kesan dari prosedur ini.
Kesan Dan Risiko Episiotomi
Berdasarkan perkongsian dari Johns Hopkins Medicine, episiotomi boleh menyebabkan:
PendarahanKoyakan hingga ke lubang anusPembengkakan lukaJangkitan kuman pada lukaSakit semasa berhubungan intim
Risau juga kan kalau terjadi macam ni? Tetapi sebenarnya, dengan kaedah dan penjagaan yang betul, jahitan bersalin ini dapat pulih dengan elok.
Prosedur Episiotomi

Sumber: istockphoto
Jika anda memilih untuk melakukan episiotomi, ibu-ibu perlu bersedia untuk melalui beberapa langkah ini:
Doktor anda akan berbincang tentang prosedur ini dengan anda dan menjawab pertanyaan-pertanyaan anda berkenaan dengannya.Ibu-ibu kemudian perlu menyatakan keizinan untuk perlaksanaan prosedur ini.Jika anda ada sebarang masalah kesihatan atau alergik dan sebagainya, maklumkanlah kepada pakar kesihatan anda.Selain itu, penting juga untuk anda jelaskan tentang ubat-ubatan yang diambil. Pengambilan ubat mencairkan darah sebagai contohnya, boleh membahayakan keadaan anda apabila prosedur ini dilakukan ya.Kemudian, apabila anda dalam proses bersalin dan prosedur ini akan dilakukan, anestesia akan dicucuk di kawasan kulit dan otot perineal jika anda tidak mendapatkan epidural sebelumnya.Kemudian, pada fasa kedua proses bersalin (pushing stage), doktor akan melakukan episiotomi apabila pembukaan vagina anda regang dengan kepala bayi.Bayi akan keluar bersama placenta. Doktor seterusnya akan periksa jika ada koyakan lain selain dari episiotomi tadi.Bahagian koyakan dari prosedur episiotomi tadi kemudiannya akan dijahit oleh doktor yang dipanggil sebagai jahitan bersalin.
Jahitan luka bersalin akan bergantung kepada darjah koyakan itu ya. Setelah selesainya prosedur episiotomi dan jahitan bersalin, ibu-ibu perlu fokus kepada cara penjagaannya supaya ia sembuh dengan cepat dan tidak mendatangkan sebarang masalah di kemudian hari.
Cara Penjagaan Jahitan Selepas Bersalin
Kawasan jahitan itu memang akan terasa sakit ya. Jika anda tidak berhati-hati dan menjaganya dengan elok, jahitan mungkin akan terbuka atau berlakunya sebarang jangkitan di kawasan itu.
Oleh itu, cubalah amalkan beberapa tips ini ya:
1. Tuam kawasan jahitan dengan pek ais
Untuk mengurangkan bengkak dan sakit, anda boleh tuam kawasan jahitan bersalin dengan pek ais.
2. Sitz bath
Selain itu, lakukanlah sitz bath di rumah dengan bantuan suami ya. Ini untuk mengurangkan rasa nyeri, membersihkan dan mempercepatkan pemulihan di kawasan luka tersebut. Anda boleh rujuk cara-caranya dari perkongsian Poliklinik Dr Azhar & Rakan-rakan ini ya.
3. Pastikan ia sentiasa kering dan bersih
Setiap kali selepas anda ke tandas, pastikan anda lap kawasan jahitan bersalin dengan tuala bersih sampai kering. Ini untuk mengurangkan kelembapan yang berlebihan di kawasan itu ya.
4. Sentiasa tukar tuala, seluar dalam dan tuala wanita
Bukan itu je, pastikan seluar dalam anda dan tuala yang diguna untuk lap di kawasan episiotomi sentiasa ditukar supaya ia kekal bersih dan sebarang jangkitan kuman dapat dielakkan.
Jangan lupa juga, tukarlah tuala wanita dengan kerap ya. Darah nifas yang berkumpul pada masa yang lama boleh menyebabkan bakteria berkumpul.
5. Berhati-hati ketika menyentuhnya
Sumber: istockphoto
Apabila anda lap kawasan jahitan bersalin, lakukannya dengan berhati-hati ya. Jangan menggosok atau menekan dan menggaru di kawasan tersebut. Hanya lap secara lembut dan perlahan-lahan ya?
6. Jangan memaksa pembuangan air besar
Untuk cepat pulih, kawasan itu tidak boleh regang ya. Jika anda terasa sukar untuk membuang air besar, mintalah nasihat dari doktor untuk ubat-ubatan yang boleh membantu melembutkan najis supaya pembuangan air besar lebih mudah dan tidak memberi tekanan pada kawasan jahitan bersalin.
7. Jangan melakukan hubungan intim
Apabila berhubungan intim, kawasan jahitan akan regang dan ini boleh menjejaskan proses pemulihannya. Elakkanlah dari melakukannya sehingga luka ibu-ibu sembuh ya?
8. Jangan melakukan aktiviti berat
Aktiviti berat atau mengangkat barang yang berat juga boleh memberi tekanan pada kawasan episiotomi. Jika anda memerlukan sebarang bantuan, mintalah suami dan mereka yang berdekatan untuk menolong anda ya. Buat masa ini, anda perlu dilayan seperti puteri raja tau!
9. Ubat tahan sakit
Jika perlu, dapatkanlah ubat tahan sakit supaya sakit di kawasan itu akan berkurangan ya.
10. Makan makanan yang kaya dengan vitamin C
Seperti kita sedia maklum, makanan yang mengandungi kandungan vitamin C yang tinggi seperti buah oren dapat membantu mempercepatkan proses pemulihan luka. Ia dapat menggalakkan pertumbuhan tisu baru dengan lebih cepat. Wajib untuk amalkan bersama makanan berpantang tau.
Fahamilah Dengan Menyeluruh Dan Buat Yang Terbaik
Sumber: istockphoto
Sebelum anda memilih untuk melakukan prosedur ini ataupun tidak, dapatkanlah maklumat lengkap tentang kebaikan, risiko dan penjagaannya. Cubalah tanya mereka di sekeliling anda yang sudah lakukan dan jika terdapat sebarang masalah selepas prosedur ini, jangan teragak-agak untuk dapatkan nasihat dan bantuan dari doktor ya.


Hari Ke Berapa Boleh Tahu Mengandung? Apakah Cara Yang Tercepat Dan Terbukti Berkesan?

Dengan perubahan yang dialami oleh badan, para wanita kebanyakkannya boleh mengagak bahawa mereka mengandung. Tetapi pada masa yang sama, timbul rasa ragu-ragu juga. Betul ke mengandung ni?
Hari Ke Berapa Boleh Tahu Mengandung?
Kadang tu, rasa macam terlalu awal untuk berteka-teki. Tetapi sebenarnya, ibu-ibu boleh tahu sama ada anda hamil ataupun tidak pada hari ketujuh selepas terjadinya implantasi di dinding rahim lagi.
Biasanya, tanda yang paling kerap diperhatikan ialah haid yang tidak kunjung tiba. Memang kebanyakan ibu akan menilai dan mula mengesyaki pada waktu datang haid kan? Terutamanya untuk mereka yang kitaran haidnya teratur, jika darah haid tidak keluar pada bulan itu, tentunya ibu-ibu akan terdetik di dalam hati:
Eh.. mengandung ke…?
Kenapa Tidak Datang Haid Ketika Mengandung?
Sememangnya detikan hati sebegitu normal ya. Kerana apabila anda hamil, rahim anda tidak lagi berovulasi. Jadi haid anda pun secara automatik akan terhenti.
Perubahan hormon dalam badan akan berubah secara drastiknya untuk menampung kehamilan dan tumbesaran si comel. Anda akan dapat perhatikan beberapa tanda awal kehamilan yang lain juga.
Bila Masa Terawal Untuk Menjalankan Ujian Kehamilan?

Sumber: istockphoto
Apabila haid lewat, anda mungkin yakin bahawa anda mengandung tapi was-was tentang keberkesanan ujian kehamilan. Patut ke hari ketiga tak datang haid terus buat ujian? Ke patut tunggu dulu beberapa hari?
Menurut Nancy Carteron, sebaiknya ujian kehamilan dilakukan pada hari ketujuh iaitu seminggu selepas tarikh haid anda untuk mendapatkan hasil yang tepat. Ataupun jika anda ingin lakukan ujian kehamilan lebih awal, minggu pertama atau kedua selepas anda berhubungan intim adalah tempoh yang sesuai.
Kenapa Ujian Kehamilan Yang Dilakukan Terlalu Awal Keputusannya Kurang Tepat?
Keputusan ujian kehamilan adalah bergantung kepada kadar hormon hCG dalam air kencing anda. Apabila berlakunya persenyawaan dan implantasi di dinding rahim, hormon ini akan dihasilkan ya.
Tapi, badan ibu memerlukan waktu untuk menghasilkan hormon ini pada kadar yang boleh dikesan dalam air kencing anda.
Jika anda lakukan ujian kehamilan terlalu awal, keputusannya mungkin kurang tepat kerana kadar hormon ini adalah berbeza bagi setiap individu ya.
Ada sesetengah ibu yang hamil kadar hCGnya rendah. Jadi apabila mereka melakukan ujian kehamilan, keputusannya adalah negatif walaupun mereka sebenarnya mengandung.
Jadi untuk keputusan yang lebih tepat, lakukanlah ujian kehamilan pada hari ketujuh hingga hari ke-12 selepas anda berhubungan intim.
Alat Ujian Kehamilan Dan Kadar Ketepatannya
Sumber: istockphoto
Untuk ibu-ibu yang menantikan zuriat, memang rasanya tak sabar kan untuk lakukan ujian kehamilan apabila haid anda lewat? Terutamanya jika ini kehamilaan pertama anda, perasaan teruja dan risau tu memang tak boleh ditangkis.
Terfikir-fikir pula, alat ujian kehamilan manakah yang terbaik? Ada ke yang harganya berpatutan tetapi boleh memberikan keputusan yang tepat?
Sebenarnya pregnancy test kit ni lebih kurang je semuanya. Faktor yang membezakan adalah kadar hormon hCG dalam badan anda dan waktu ujian kehamilan dilakukan.
Sekarang ni, banyak je pregnancy test kit yang anda boleh dapatkan. Sama ada di farmasi ataupun pembelian secara online,  terdapat pelbagai jenis dan jenama yang anda boleh pilih. Tapi dengan pandemik yang melanda kita sekarang, seeloknya belilah secara online ya.
Tetapi bagaimana pula dengan ketepatannya? Menurut Cleveland Clinic, ketepatan ujian kehamilan yang dilakukan di rumah adalah 97% sehingga 99% tepat. Manakala ujian kehamilan yang dilakukan selepas haid anda lewat mengikut tatacaranya boleh memberikan keputusan yang 99% tepat.
Agak meyakinkan kan?
Waktu Terbaik Untuk Lakukan Ujian Kehamilan
Waktu terbaik untuk lakukan ujian kehamilan adalah pada waktu pagi sebaik sahaja anda bangun dari tidur. Ini kerana kandungan hormon hCG telah berkumpul dalam air kencing anda sepanjang malam dan akan lebih mudah dikesan oleh pregnancy test kit.
Jika di waktu yang lain, sebaiknya tunggu dan tahan sekejap dalam beberapa jam untuk buang air supaya kepekatan hCG bertambah ya. Tetapi pada waktu yang sama, kurangkanlah minum air untuk mengelak bertambahnya kuantiti air kencing dan kurangnya kepekatan hormon hCG di dalamnya.
Cara Untuk Lakukan Ujian Kehamilan
Bergantung kepada keselesaan anda, ibu-ibu boleh lakukan ujian air kencing anda dengan beberapa cara:
Kumpulkan air kencing anda di dalam bekas kecil dan celupkan testing stick ke dalamnya.Kumpulkan air kencing anda di dalam bekas kecil dan titiskan beberapa titik ke dalam ruang khas menggunakan dropper.Halakan testing stick ke arah aliran air kencing anda supaya ia terkena air kencing anda.
Selepas itu, biarkan ia sekejap. Kebiasaannya jika anda mengandung, akan timbul tanda-tanda seperti tulisan ‘pregnant’, garisan kedua, perubahan warna ataupun simbol (+) yang membawa maksud positif.
Tapi jika anda mahukan keputusan yang lebih tepat, bolehlah lakukan ujian darah di hospital untuk mengesan kadar hormon hCG dalam badan. Ujian darah adalah lebih tepat berbanding ujian air kencing kerana ia boleh mengesan kadar hormon hCG yang sedikit.
Sentiasalah Bersemangat Dan Berfikiran Positif
Sumber: istockphoto
Jika anda dapat mengesan kehamilan pada awal lagi, bolehlah lakukan langkah-langkah yang sewajarnya. Namun jika keputusannya negatif, janganlah berputus asa. Tetapi jika haid anda masih tidak datang selepas beberapa hari, lakukanlah ujian sekali lagi dan jangan lupa untuk dapatkan nasihat dari doktor anda ya.